text:
Limba sarda/campidanesu
Articulu in campidanesu
Su sardu est una lìngua romanza chi su pòpulu de Sardìnnia fueddat in s'Ìsula sua, e sa comunidadi sarda chistionat in disterru.
Datus generalis[modìfica | modìfica su còdighe de orìgine]
Su sardu est atesu meda de su latinu e de is atras lìnguas neolatinas, prus de totu po su chi pertocat sa gramàtica. Sa lìngua sarda si agatat in s'ala ocidentali de sa latinidadi, paris cun su catalanu, su francesu, s'ocitanu, su spanniolu, su portughesu e atras minoris. Custu bolit nai chi tenit cumenti caraterìstica su plurali in -s. Aintru de is lìnguas latinas, si sinnialat chi ndi at bogau s'artìculu ("su"/"sa") de su latinu ipse, candu invecis totu is atras lìnguas dd'ant bogau de ille (foras de su cadelanu in is Ìsulas Balearis chi at bogau s'artìculu es/sa de su latinu ipse), in prus est s'ùnica chi fraigat su tempus benidori ponendi su verbu de agiudu "àire" ananti de su disfiniu (p.e.: apu a cantai de "habeo ad cantare") e no a pustis (p.e.: it. canterò, de "cantare habeo").
Stòria[modìfica | modìfica su còdighe de orìgine]
Nascimentu de sa lìngua sarda[modìfica | modìfica su còdighe de orìgine]
Su sardu cumenti lìngua chi ndi benit de su latinu incumintzat a nasci in su 238 ananti de Cristu, candu sa Sardìnnia fut provìncia de Roma. Su latinu de is soldadus romanus, chi no fut su chi studiaiant in is lìbarus ma fut diferenti meda a intru de is regionis chi ndi beniant, at incumentzau a s’amesturai a pustis cun sa lìngua chi is sardus fueddaiant; a dolu mannu no scieus meda de sa lìngua chi chistionaus in Sardìnnia a su tempus a insaras, ca no si est abarrada axeda e duncas totu su chi scieus est gràtzias a fueddus (prus chi totu arrelatamus a su sartu, bestiàmini, matas) chi no ndi benint de su latinu ma chi ndi benint de su “paleusardu”, cumenti a làcana, mara… Is Romanus perou no ant agatau su “paleusardu” sceti, difatis tocat a no si ndi scaresci de totu is citadis pùnigas in is costeras, chi a marolla ant intrau fueddus pùnicus a intru de is sardus puru; inue is faeddus pùnicus chi ancoras imperaus fatu fatu funt unus cantu, est a nai mitza, cìpari, farrancada, tzichiria, tzingorra (in italianu, sorgente, rosmarino, una manciata, aneto, piccola anguilla). A contu fatu duncas su sardu est una lìngua romanza cumenti a su francesu, su spanniolu, su cadelanu, su portughesu, s’italianu, su ladinu; totu lìnguas chi funt nàscias de su latinu de is soldadus romanus cun sa lìngua chi sa genti de su logu fueddaiat giai.
Arrutroxa de Arroma e Imperu Bizantinu[modìfica | modìfica su còdighe de orìgine]
Cumentzendi is sègulus cuatru e cincu agoa de Cristu, in s’imperu romanu ddoi ìntrant is "bàrbarus". Sa Sardìnnia puru no abàrrat a foras de custas intradas, e difatis intru de su 450 e su 530 nci lompint is Vàndalus, chi a su tempus aiant cunchistau giai s’Àfrica arromana. Sigumenti in Sardìnnia ddoi funt abarraus otanta annus sceti, no ant lassau arrastus in sa lìngua nosta. In su 534 sa Sardìnnia tòrrat a intrai in s’Imperu Arromanu, chi perou immoi sa capitali no est prus Arroma ma Costantinòpoli. Medas funt is fueddus chi ndi funt bènnius de custu atòbiu cun is bizantinus, chi depeus ammentai, sa curtura insoru est intrada in totu is partis de sa vida de is sardus de su tempus; is fueddus bizantinus prus connottus funt lepa, condaxis / condaghes (arregorta de àutus giurìdicus), nòminis de personi cumenti a Miali, Aleni, Giorgi, Stèvini.
Is pisanus in Sardigna[modìfica | modìfica su còdighe de orìgine]
Bisàntziu si ndi stèsiat de Sardìnnia po mori de is musulmanus, duncas s’Ìsula abbàrrat a sola fintzas a s’annu milli, candu cun s’annu milli Pisa e Gènova cumèntzant a intrai prus chi totu in Cabu de Susu e in su Giuixau de Casteddu, e ant lassau sa citadi de Sassari a is Genovesus. Po medas annus calincunu linguista at portau a in antis s’idea chi is pisanus apant mudau meda sa bariedadi campidanesa, in sa pronùntzia e in s’evolutzioni de sa lìngua, narendi chi su campidanesu "lìngua", "silìcua", "anguidda", "ègua" o "cena", funt totu pròdusius de sa colonisadura pisana e chi is fueddus sardus diaderus siant "limba", "siliba", "ambidda", "eba", "chena", chi ancora fait a ddus intendi in Cabu de Susu. Is ùrtimus stùdius[6] intamis ant amostau de manera crara chi, sendi chi is pisanus funt abarraus sessanta annus sceti in Cabu de Giossu, sendi chi no si funt mai bòfius amesturai a is sardus, est craru chi no ant pòtziu mudai una bariedadi chi partit de susu de Aristanis e chi pìgat prus de una perra de Sardìnnia. E prus pagu ancoras in cussus annus, in ui no esistiat sa scola cumenti a oi, no ddoi fiat s’arràdiu, is giorronalis, sa telebisioni. Is fueddus e is fenòmenus chi a is linguìstas stràngius che Max Leopold Wagner funt partus stravanaus e acanta de su pisanu antigu e diferentis de su sardu de Cabu de Susu, funt nàscius simprementi ca est diferenti sa stòria de cumenti su latinu est intrau e de cumenti est andau a in antis in Cabu de Susu e in Cabu de Giossu. Duncas, a contu fatu, siat "lìngua" siat "limba" (e totu is atrus fueddus chi eus arremonau) funt sardus a su 100%, unu perou fait parti de is bariedadis campidanesas e s’atra de is bariedadis logudoresas. Comuncas, craru est chi calincunu fueddu est intrau in sardu de su pisanu, is prus connotus funt "bèciu"-"(b)etzu", "brigùngia"-"(b)irgonza".
Su cadelanu e su castillianu in Sardigna[modìfica | modìfica su còdighe de orìgine]
Su cadelanu bessit lìngua officiali de Sardìnnia in su 1479, centu annus agoa chi is cadelanus fiant intraus cun is sordaus in s’ìsula. Chentza duda peruna, su cadelanu est sa lìngua stràngia chi prus est intrada in su sardu, oi in dì puru meda fueddus chi imperaus tenint arrexini cadelana, est a nai "ferreri", "pichepedreri", "sabateri", "mìgia", "buciaca", "cadira", "bratzolu" e aicci narendi. Custa lìngua fiat aici forti in sa sociedadi puru chi esistiat unu dìciu in Casteddu “no connoscit su cadelanu” chi ddu imperànt po nai de unu fulanu chi fiat innioranti meda. Su castillianu est intrau meda a su propriu perou prus a tardu, a s'accabada de su 1500 candu giai nci fiant stetius 100 annus de influentzia de su cadelanu. Medas notàrius dd’ant imperau fintzas a s’acabbu de su 1700, e in calincunu logu po fintzas in is primus annus de su 1800, su sardu at arriciu una sienda de fueddus de su castillianu; perou bisongiat a ddu nai ca medas si funt perdius e po cussu parit ca is fueddus cadelanus prevalessint occannu. Nci funt medas fueddus castillianus in su sardu campidanesu e prus puru in su logudoresu, in su primu podeus agattai: "aposentu", "brincai", "callentai", "dengosu", "fardetta", "gana", "intregai", "lei" (legge in italianu), "menguai", "nascimentu", "obra", "prenda", "resfriai", "sintzillu", "tacca", "ventana". Toccat a nai ca is verbus in castillianu prevalessint in su sardu a cunfrontu de cussus de su cadelanu, mentras su cadelanu prevalessit in medas atras cosas.
S’italianu in Sardigna[modìfica | modìfica su còdighe de orìgine]
In su 1718 sa Sardìnnia bessit parti de su chi iat a essi stètiu s’Arrennu de Itàlia. Fintzas a cussu annu perunu dominadori at tentu s’idea de nci burrai sa lìngua sarda de su totu po imponni sa lìngua sua, ma sa polìtiga savojarda teniat sa tenta de fai binci prus de totu is atras sa lìngua italiana. Sigumenti su sardu fiat forti meda cumenti a lìngua, e cun is mesus de cussus tempus no fiat a fai una furriada linguìstiga de pressi, s’arruga prus simpri po italinisai sa Sardìnnia fiat a italianisai su sardu in antis. Est prus simpri meda a passai de unu sardu italianisau a s’italianu chi no de unu sardu sintzillu a s’italianu. Po fai custu, su primu passu fiat a nci bogai de sa conca de is sardus is fueddus chi fiant atesu meda de s’italianu e a ddus arremprasai cun fueddus italianus “cun sa –u a s’acabu” (sardu proceddinu), po fintzas is fueddàrius e is gramàtigas de su tempus (s’Otuxentu) teniant custa tenta, sa de imparai s’italianu a is sardus passendi de unu sardu totu amesturau. S’italianu at perou cumentzau a si spainai diaderus cun sa scola po totus in su Noixentu, cun su serbìtziu de sordau, cun is giorronalis. S’allestrada manna de s’italianu in Sardìnnia dd’eus tenta cun sa telebisioni, chi at betiu sa lìngua de su Stadu in totu is domus sardas. In is ùrtimus cincuanta annus, su sardu at arrenconau unu muntoni de fueddus, arremprasaus de italianismus e custu est acadèssiu in totu s’ìsula, no ddoi funt logus e biddas a nca custu fenòmenu no siat acadèssiu. Sa "enna" o "janna" est bessia "sa porta", su "ajaju" est bessiu su "nonnu", su "fradili" est bessiu su "cuginu", e aici nendi.
Sa batalla po sa lìngua sarda[modìfica | modìfica su còdighe de orìgine]
In s’acabu de is annus Sessanta e in su cumentzu de is annus Setanta de su Millinoixentu, in totu s’Europa nci est stètia una furriada curturali in totu is logus a nca ddoi fiat una lìngua de minoria. Po nai, in Spànnia, morendisì Franco su ditadori, is minorias linguìsticas bascas e cadalanas ant cumentzau a traballai meda po torrai a fai nasci is lìnguas insoru, in su Galles in s’Arrennu Uniu is gallesus ant cumentzau sa batalla insoru po fai arreconnosci sa lìngua gallesa e su pròpiu ant inghitzau a fai is brètonus, is ladinus, is furlanus e totu is atras minorias europeas. In Sardìnnia puru su movimentu po sa lìngua sarda si fiat fatu forti meda: in s’universidadi, in sa scola, in sa sotziedadi a chistionai de lìngua sarda no fiat prus unu spantu. Is studiosus che Antoni Lèpori su professori fiant cumentzendi a scriri fueddàrius modernus, a studiai sistemas ortogràfigus po scriri su sardu de manera coerenti. Totu custas batallas, atòbius e stùdius ant fatu nasci in su 1997 sa lei sarda nùmuru 26, chi est sa primu lei chi nàrat de manera crara chi su sardu est una lìngua chi fait a dda imperai in dònnia logu imparis a s’italianu. Nàrat puru ca sigumenti est una sienda, unu scrusoxu mannu po sa terra e su pòpulu sardu, tòcat a dda amparai cumenti si spètat, in sa scola, in sa sotziedadi e in sa vida de dònnia dii. Agoa de duus annus est bessia sa lei 482 de su stadu, chi agoa de giai giai sesanta annus de democratzia cumprit s’artìgulu ses de sa Carta de su Stadu. Cun custa lei, su stadu arreconnoscit doxi minorias linguìstigas a intru de is làcanas italianas, est a nai sa sarda, chi est sa minoria prus manna, sa furlana, sa tedesca, sa slovena, sa arbanesa, sa grecània, sa frantzesa, sa ladina, sa croata, sa franco-proventzali, sa cadelana e s’otzitana. Is partis prus de importu de custa lei funt chi totu custas lìnguas de minorias fait a nci ddas intrai in sa scola (de is elementaris fintzas a is mèdias). No cumenti a unus cantu de oras a sa cida, cumenti a una lìngua stràngia, ma chi fait a ddas imperai po imparai is imparus che sa matemàtica, sa stòria, sa giografia e aici nendi. Custa est una furriada diaderus ca sa lìngua de minoria bessit a lìngua mesu de imparu. Atra parti de importu mannu de custa lei est chi arreconnoscit s’importàntzia de sa lìngua de minoria in s’aministratzioni pùbriga, e duncas permitit de dda imparai acanta de s’italianu, mancai s’italianu sceti donghit efetus de lei.
Spartzidura, situatzioni a dii de oi e perìgulu de estintzioni[modìfica | modìfica su còdighe de orìgine]
Si carculat chi dda iant a fueddai o cumprèndi, a su mancu po unas cantas fràsias, unas 1.200.000 personis de Sardìnnia e in prus is disterraus chi no ddoe bivint. Is chi dda cumprendint e dda imperant de mellus manera funt meda prus pagus, ma no ddoe at nisciuna cherta specialìstica chi nde tratit; parit perou, cumenti po totu is lìnguas de minoria, chi a dda fueddai mellus siant is bècius, mancari ddoe siant giòvunus chi dda stùdient e impreent beni.
Segundu a unu stùdiu de sa regioni, su sardu ddu iant a connòsci unas 1.495.000 personis e fueddai unas 1.000.000, a fronti de unu tres % sceti chi naraat de no ddu connosci, de no ddu cumprèndi e de no ddu bolli imparai. Ant perou sinnalau chi ddoe est s'arriscu chi su sardu iat a podi andai intra pagu tempus in estintzioni, si no si ponit rimèdiu, ca su bilinguismu est ancora a bìi; in prus, sighit a girai unu stigma assotziau a sa lìngua, e in is ofìtzius pùblicus no si imperat a favori, oi, de s'italianu sceti.
Custa situatzioni si depit a su stadu de diglossia, a livellu sociològicu, chi at tentu e ancora tenit su sardu de s'època moderna in susu, ca is invasoris sempiri ant impostu che ofitziali sa lìngua insoru; si depit tenni in contu chi is ibèricus teniant is lìnguas insoru afaca a su sardu, mentras chi in s'ùrtimu perìodu de dominatzioni, sa piemontesa, is de Savoja cheriant auniri su domìniu insoru fintzas linguisticamenti e ddoe c'ant bogau spanniolu e sardu puru. Sa cosa si nc'est ancora prus imbrutada in is annus '50 e '60 de su sèculu passau, cando is mèdius de comunicatzioni e s'istrutzioni ofitziali ant fatu a manera chi is sardus aiant intendiu s'italianu che "lìngua de cultura e de genti scida", scioberendi de no imparai prus su sardu a is fillus. In custu tempus, benit puru a pìgiu su dualismu tra citadi e bidda, in ui sa lìngua mama no est ancora totu spèrdia. Pustis de una pelea longa cumintzada de is annus '70, si podit nai chi calicuna cosa siat cambiada ma solu in su 1997, po mori de una lei regionali chi at postu su sardu che lìngua ofitziali de sa Sardìnnia in paris a s'italianu.
Immoi nci at ddoe duas scolas de pensu: a una banda, chini pentzat chi su raixinamentu de su sardu de sa sotziedadi sarda siat arribau a unu puntu chi su sardu si creit oramai belle scumpartu e duncas estintu, a un'àtra chini invecis cherit torrai sa lìngua a is sardus circhendi de sighi s'esèmpiu de àteras lìnguas de minoria, cumenti su cadelanu. Nci at una certa atividadi po unificai su sardu, partziu in una cantidadi manna de dialetus (unus 350) chi intra issus si podent cumprendi, ma po immoi est in suta a crìtica o polèmica (cumenti at sutzediu po sa Limba Sarda Unificada e sa Limba Sarda Comuna).
Is bariedadis[modìfica | modìfica su còdighe de orìgine]
Medas linguistas partzint su sardu in medas bariedadis, cun duas ortografias fundamentalis a ddas intregai: su campidanesu e su logudoresu-nugoresu. Su gadduresu (cossu), s'aligheresu (catalanu) e su tabarchinu (ligurinu) no funt dialetus sardus. Po su tàtaresu (o turritanu) sa chistioni est prus difìtzili ca mancari siat de gramàtica corsicana, tenit meda de su lèssicu logudoresu (80% a parri de medas).
Is linguàgius sardus logudoresus ddus chistionant de su Màrghine e de su Montiferru in susu, fintzas a su monti Limbara. No est presenti in Gaddura (francu po is biddas de Terranoa e Luras), ma medas ddu fueddant fintzas in Tàtari e S'Alighèra, mancari custas cussòrgias tèngiant dialetus insoru, e est istada sa lìngua de referèntzia po sèculus po is poetas sardus e de sa literadura sarda. Su nugoresu, chi est postu a pari cun su logudoresu, si no po sa mancàntzia de sa lenitzioni, si chistionat in sa provìncia de Nùgoro, boghende·ddi a parti su tretu asuta de Sòrgono (lìngua de Mesanìa) e de su Màrghine (logudoresu). Si creit chi siat custu su fueddu prus biu, e chi peri is piciocheddus ddu chistionint de piciocheddus.
Is grafias[modìfica | modìfica su còdighe de orìgine]
Fintzas a oi, mancari nci siant staus medas traballus e bideas, po sa lìngua sarda no si agatat ancora unu "standard" sceti de scritura. S'ùnicu puntu chi acomunat sos studiosus est sa modalidadi de acentadura: s'acentu cherit postu in sa sìllaba de tres (partendi de sa fine de su fueddu) o in s'ùrtima. Lassandi a banda is grafias no scientìficas, chi is scritoris e is poetas ant sighiu peri sèculus medas, oi ddoi funt cincu propostas principalis po scriri su sardu:
- LSC: Limba Sarda Comuna, ofitziali po is àtus de sa Regioni.
- LSU: Limba Sarda Unificada.
- LdM: Limba de Mesania.
- GSA: Grafia sarda autònoma.
- Su Sardu Standard: standard pubricau de s'Acadèmia de su Sardu.
Is còdixis po su Sardu e is àteras lìnguas de Sardìnnia funt:
- ISO 639-1: sc
- ISO 639-2: srd
- ISO 639-3: variously:
- srd — Sardinian (generic)
- sro — Campidanese
- sdn — Gallurese
- src — Logudorese
- sdc — Sassarese
Documentus in sardu antigu[modìfica | modìfica su còdighe de orìgine]
Su sardu est stau sa lìngua ofitziali de is juigaus in s'Edadi de Mesu. Sa lìngua scrita presentaat meda latinismus chi oi no s'intendint prus e una grafia chi suferiat s'influèntzia de is assentadoris (toscanus, genovesus o catalanus fatu-fatu). Dante Alighieri fueddat de su sardu in De vulgari eloquentia e nci bogat is sardus de s'òrbita italica, po chi a parri suu no teniant unu volgari chi si depiat tenni a contu e sighiant a stroci su latinu ("domus nova" e "dominus meus" narant infatis):
Si podit biri calicunu elementu de su sardu giai in su 1063, ma si depit aspetai una bintina de annus a pustis po biri is primus documentus in sardu antigu, cumenti sa Carta Volgare (in campidanesu) e su chi si narat Privilegio logudorese, oi cunservau in Pisa:
Donatzioni de Torchitoriu (1089 o 1103, campidanesu):
Atu tra Bernardu, su pìscamu de Civita (oje narada Terranoa), e Beneittu, aministradori de s'Òpera 'e sa Sea in Pisa (1173, logudoresu):
Sa segunda Carta in campidanesu, cunservada in Frantza, chi risalit a su 1190-1206:
Statudus tataresus, scritus in logudoresu (1316)
Sa fentomada Carta de Logu de su Juigadu de Arborea (1355-1376):
In su Cincucentus e Sexentus, su sardu iat a ai àpiu fueddus medas chi beniant de su cadelanu e spanniolu, po mori de sa dominadura. Aici puru est capitau in cussa piemontesa po is fueddus italianus, e ancora in su perìodu fintzas a oi.
Vocabolarieddu[modìfica | modìfica su còdighe de orìgine]
Inoxi si podit ghetai un'ograda a calicunu fueddu a manera de ddu ponni a cunfrontu in is lìnguas romanzas.
Fueddus in italianu e in is linguàgius sardus[modìfica | modìfica su còdighe de orìgine]
Boxis acapiadas[modìfica | modìfica su còdighe de orìgine]
- Lìnguas de sa Sardìnnia
- Italianu porcheddinu
- Lìngua polinòmica
- Limba sarda (LSC)
- Limba sarda (logudoresu)
Notas[modìfica | modìfica su còdighe de orìgine]
- ↑ AA. VV. Calendario Atlante De Agostini 2017, Novara, Istituto Geografico De Agostini, 2016, p. 230
- ↑ The World Atlas of Language Structures Online, Sardinian
- ↑ La tipologia linguistica del sardo, Eduardo Blasco Ferrer https://revistas.ucm.es/index.php/RFRM/article/download/RFRM0000110015A/11140
- ↑ Maurizio Virdis Plasticità costruttiva della frase sarda (e la posizione del soggetto), Rivista de filologia romanica, 2000 https://www.academia.edu/1500200/Plasticit%C3%A0_costruttiva_della_frase_sarda_e_la_posizione_del_Soggetto_
- ↑ United Nations Human Rights. Universal Declaration of Human Rights in Sardinian language.
- ↑ Quanti luoghi comuni nella lingua sarda-R. Bolognesi (Universidadi de Amsterdam e de Groninga)
Bibliografia[modìfica | modìfica su còdighe de orìgine]
- (IT) Porru, Vissentu, Dizionariu universali sardu-italianu, Cagliari, Casteddu, 1832.
- (IT) Spano, Giovanni, Ortografia sarda nazionale, Casteddu, Reale Stamperia, 1840.
- (IT) Spano, Giovanni, Vocabolario sardo-italiano e italiano-sardo, 2 voll., Casteddu, 1851-1852 (torradu a imprentare dae Bologna, Arnaldo Forni, 1966).
- (IT) Wagner, Max Leopold, Fonetica storica del sardo, bortadu dae Giulio Paulis, Casteddu, Trois, 1984. (bortadura de: Historische Lautlehre des Sardinischen, 1941).
- (IT) Wagner, Max Leopold, La lingua sarda. Storia, spirito e forma, Berna, Francke, 1951; como a incuru de Giulio Paulis, Nùgoro, 1997.
- (IT) Wagner, Max Leopold, Dizionario etimologico sardo (DES), Heidelberg, Carl Winter, 1962 (torradu a imprentare dae Casteddu, Trois, 1989).
- (IT) Angioni, Giulio, Pane e formaggio e altre cose di Sardegna, Zonza, Casteddu, 2002.
- (IT) Angioni, Giulio, Tutti dicono Sardegna, EDeS, Casteddu, 1990.
- (IT) Francesco Alziator, Storia della letteratura di Sardegna, Casteddu, 3T, 1982
- (IT) Bruno Anatra, Editoria e pubblico in Sardegna fra Cinque e Seicento, Roma, Bulzoni, 1982
- (IT) Maxia, Mauro, Lingua Limba Linga. Indagine sull'uso dei codici linguistici in tre comuni della Sardegna settentrionale, Casteddu, Condaghes 2006
- (IT) Maxia, Mauro, La situazione sociolinguistica della Sardegna settentrionale, in Sa Diversidade de sas Limbas in Europa, Itàlia e Sardigna, Regione Autònoma de Sardigna, Bilartzi 2010
- (IT) Areddu, Alberto G., Le origini "albanesi" della civiltà in Sardegna, Nàpoli, 2007.
- (DE, IT) B. S. Kamps e Antonio Lepori, Sardisch fur Mollis & Muslis, Steinhauser, Wuppertal, 1985.
- (IT) Blasco Ferrer, Eduardo, Linguistica sarda. Storia, metodi, problemi, Condaghes, Casteddu, 2003.
- (IT) Blasco Ferrer, Eduardo Paleosardo. Le radici linguistiche della Sardegna neolitica, Berlinu/New York (2010)
- (IT) Bolognesi, Roberto e Wilbert Heeringa, Sardegna tra tante lingue: il contatto linguistico in Sardegna dal Medioevo a oggi, Condaghes, Casteddu, 2005.
- (IT) Bolognesi, Roberto, Le identità linguistiche dei sardi, Condaghes
- (EN) Bolognesi, Roberto The phonology of Campidanian Sardinian : a unitary account of a self-organizing structure, The Hague: Holland Academic Graphics
- Cardia, Amos, S'italianu in Sardìnnia, Iskra, 2006.
- Cardia, Amos, Apedala dimòniu, I sardi, Casteddu, 2002.
- (IT) Casula, Francesco, La Lingua sarda e l'insegnamento a scuola, Alfa, Cuartu Sant'Aleni, 2010.
- (IT) Casula, Francesco, Breve storia della scrittura in Sardegna, EDES, Casteddu, 1978.
- (IT) Francesco Casula, Letteratura e civiltà della Sardegna. Volume I, 1ª ed., Patiolla, Grafica del Parteolla, 2011, ISBN 978-88-96778-61-6.
- (IT) Francesco Casula, Letteratura e civiltà della Sardegna. Volume II, 1ª ed., Patiolla, Grafica del Parteolla, 2013, ISBN 978-88-6791-018-2.
- (IT) Francesco Cesare Casula, La Storia di Sardegna, Tàtari, Carlo Delfino Editore, 1994, ISBN 978-88-7138-084-1.
- Sugeta, Shigeaki, Su bocabolariu sinotticu nugoresu - giapponesu - italianu: sas 1500 paragulas fundamentales de sa limba sarda, Della Torre, Casteddu, 2000.
- (IT) Sugeta, Shigeaki, Cento tratti distintivi del sardo tra le lingue romanze: una proposta, 2010.
- Colomo, Salvatore (a cura di), Vocabularieddu Sardu-Italianu / Italianu-Sardu.
- (IT) Giuseppe Corongiu, Il sardo. Una lingua «normale». Manuale per chi non ne sa nulla, non conosce la linguistica e vuole saperne di più o cambiare idea, Casteddu, Condaghes, 2013, ISBN 88-7356-214-0, OCLC 856863696. URL consultadu su 4 nadale 2019.
- Farina, Luigi, Vocabolario Nuorese-Italiano e Bocabolariu Sardu Nugoresu-Italianu.
- Jones, Michael Allan, Sintassi della lingua sarda (Sardinian Syntax), Condaghes, Casteddu, 2003.
- Lepori, Antonio, Vocabolario moderno sardo-italiano: 8400 vocaboli, CUEC, Casteddu, 1980.
- (IT) Lepori, Antonio, Zibaldone campidanese, Castello, Casteddu, 1983.
- Lepori, Antonio, Fueddàriu campidanesu de sinònimus e contràrius, Castello, Casteddu, 1987.
- Lepori, Antonio, Dizionario Italiano-Sardo Campidanese, Castello, Casteddu, 1988.
- Lepori, Antonio, Gramàtiga sarda po is campidanesus, C.R., Cuartu San'Aleni, 2001.
- Lepori, Antonio, Stòria lestra de sa literadura sarda. De su Nascimentu a su segundu Otuxentus, C.R., Cuartu San'Aleni, 2005.
- (IT) Mameli, Francesco, Il logudorese e il gallurese, Soter, Villanova Monteleone, 1998.
- (DE) Mensching, Guido, Einführung in die sardische Sprache, Romanistischer Verlag, Bonn, 1992.
- (IT) Mercurio,Giuseppe, S'allega baroniesa. La parlata del sardo-baroniese – fonetica, morfologia, sintassi, Ghedini, Milanu, 1997.
- (IT) Pili, Marcello, Novelle lanuseine: poesie, storia, lingua, economia della Sardegna, La sfinge, Ariccia, 2004.
- (IT) Pira, Michelangelo, Sardegna tra due lingue, Della Torre, Casteddu, 1984.
- (IT) Pittau, Massimo, Grammatica del sardo-nuorese, Patron, Bologna, 1972.
- (IT) Pittau, Massimo, Grammatica della lingua sarda, Delfino, Tàtari, 1991.
- Pittau, Massimo, Dizionario della lingua sarda: fraseologico ed etimologico, Gasperini, Casteddu, 2000/2003.
- (IT) Putzu, Ignazio, «La posizione linguistica del sardo nel contesto mediterraneo», in Neues aus der Bremer Linguistikwerkstatt. aktuelle Themen und Projekte, a cura di Cornelia Stroh, Universitätsverlag Dr. N. Brockmeyer, Bochum, 2012, pp. 175–206.
- Rubattu, Antonino, Dizionario universale della lingua di Sardegna, Edes, Tàtari, 2003.
- (IT) Rubattu, Antonino, Sardo, italiano, sassarese, gallurese, Edes, Tàtari, 2003.
- (IT) Grimaldi, Lucia, Code switching nel sardo – un segno di disintegrazione o di ristrutturazione socio-linguistica?, 2010.
- (IT) Salvatore Tola, La Letteratura in Lingua Sarda. Testi, autori, vicende (PDF), 1ª ed., Casteddu, CUEC, 2006, ISBN 88-8467-340-2, OCLC 77556665. URL consultadu su 4 nadale 2019 (archiviadu dae s'url originale su 14 abrile 2016).
- (IT) Salvatore Tola, 50 anni di premi letterari in lingua sarda, 1ª ed., Sestu, Domus de Janas, 2006, ISBN 88-88569-61-8, OCLC 77504100. URL consultadu su 4 nadale 2019.
- (IT) Toso, Fiorenzo, La Sardegna che non parla sardo, Cuec, 2012
- (IT) Wolf, Heinz Jürgen, Toponomastica barbaricina, Nùgoro, 1998.
- Poscheddu, Peppe (1990); a cura di Giuseppe Petazzi. Vocabolario medico : italiano-sardo sardo-italiano, 2D Editrice Mediterranea, Casteddu
Acàpius de fora[modìfica | modìfica su còdighe de orìgine]
- Ditzionàriu in línia de sa limba e de sa cultura sarda - Regione Autònoma de Sardìnnia
- A iscola de sardu (Maria Barca) - Sassari.TV Archiviadu su 30 làmpadas 2019 in s'Internet Archive.
- Grammàtica de su sardu campidanesu
- Grammatica de su sardu nugoresu (in sardu)
- Grammatica de su sardu nugoresu (in italianu)
- Dizionario universale della lingua di Sardegna - Antoninu Rubattu (N.B.: si bolies consultai su ditzionàriu foras de sa retza, podies comuncàs scarrigai is lìberus chi sunt inoxi: s'unu po sa prima parti A-L e s'àtru puru po sa segunda parti M-Z).
- Italiano - Sardu
- Logudoresu / Campidanesu / Nugoresu - Italiano
- A pitzu de sa botànica (prantas e matas)
- A pitzu de s'itiologia (piscis)
- A pitzu de s'ornitologia (pugionis)
- A pitzu de sa Zoologia (animàlis vàrius)
- Sa lìngua sarda
- Glossàriu isperimentale cunforma a sas normas de referèntzia a caràtere isperimentale pro sa limba sarda iscrita
- Ammentus in lìngua sarda - Sardegna Digital Library


c: text/html

text:
Descrizione
INDICE:
RID/MONOGRAFICA: Altre prospettive di storia linguistica italiana-II, a cura di Marco Mancini e Glauco Sanga. / Presentazione. / John B.Trumper (Calabria), Giovanna Chiodo (Calabria), La pertinenza degli eventi catastrofici naturali per la dialettologia e la linguistica romanze.
SAGGI E STUDI: Alessandro Vietti (Torino), L’identità multipla degli immigrati: una indagine etno-sociolinguistica a Torino. / Louis Begioni (Parigi), L’approccio microdialettometrico: verso una nuova definizione delle frontiere linguistiche nel continuum dialettale dell’Italia settentrionale. / Luisa Amenta (Palermo), Tra lingua e dialetto: le perifrasi aspettuali nell’italiano regionale di Sicilia. / Paola Como (Napoli), Usi e funzioni del tipo verbale fo- a Monte di Procida. / Glauco Sanga (Venezia), Il dialetto di Milano. / Silvia Bertucci (Genova), Il parlato cinematografico di Massimo Troisi. / Mauro Bico (Genova), Forme e modelli di italiano radiofonico: Radio Onda Ligure. / Testi e documenti.

robotstxt: allowed

filter: keep


text:
S'homine bonu faeddat in cara - L'uomo onesto parla in faccia
Iscuru a chie tenet ladru domestigu - Misero colui che ha un ladro in casa
Chie est maccu s'istet in domo sua - Chi è pazzo se ne stia in casa sua
Sos maccos e sos pizzinos narrant sa veridade - Matti e bambini dicono la verità
De milli amigos, non sinde incontrat unu fidele - Di mille amici non se ne trova uno fedele - dal Latino: Virum fidelem quis inveniet
Ogni inimigu est potente, finzas sa formigula - Ogni nemico è forte, anche la formica
A su bisonzu connosches sos amigos - Al bisogno si conoscono gli amici - dal Latino: Amicus certus in re incerta cernitur
Chie dormit a pizzinu pianghet a bezzu - Chi dorme in gioventù, piange da vecchio (Chi non lavora da giovane è povero da vecchio)
Femina risulana, o est macca o est vana - Donna che ride sempre, o è pazza o è vanitosa
Innue non penetrat sa femina, mancu su diaulu - Dove non arriva la donna non arriva neanche il diavolo
Tres cosas sunt reversas in su mundu: s'arveghe, s'ainu e i sa femina - Tre cose sono testarde nel mondo: la pecora, l'asino e la donna
S'amore nou cazzat su bezzu - L'amore nuovo caccia il vecchio
Nen bella senza peccu, nen fea senza tractu - Non c'è bella senza difetto, nè brutta senza grazia
Bellesa non faghet domu - Bellezza non fa casa
Chie non hat domo non hat bighinu - Chi non ha casa non ha vicino
Sa domo est minore, su coro est mannu - La casa è piccola, il cuore è grande
Chie faghet pane non morit de famine - Chi fa il pane non muore di fame
Pane e casu, binu a rasu - Pane e formaggio, e vino a colmo
Chi biet binu, non devet narrer imbreagu - Chi beve vino non deve dire ubriaco
In su binu la veridade - Nel vino la verità - dal Latino: In vino veritas
Su ghi faghet su fizu a su babbu, bi lu restiyuint sos fizos - Ciò che il figlio fa al genitore, glielo restituiscono i figli
Sos fizos leant s'exemplu dai su babbu - I figli prendono dai genitori
Totus sos fizos non naschent uguales - Tutti i figli non nascono uguali
Bonu a consizare sos ateros, non mai a ips' e totu - Buono a consigliare gli altri, ma non se stesso
Totu su mundu est paesu - Tutto il mondo è paese
De su trabagliu fattu non ti nde pentas mai - Del lavoro fatto non pentirti
Su trabagliu fattu non benit mai male - Il lavoro fatto non va mai a male
Dinari in buscia, e trigu in luscia - Denaro in borsa, e grano nel granaio
Niune est cuntentu de sa fortuna chi dat Deus - Nessuno è contento del suo stato - dal Latino: Nemo sua sorte contentus
Sa cosa antiga durat de pius - La roba antica dura di più


text:
Queensland
Coordinatas: 20°S 143°E / 20°S 143°E
Su Queensland (pronùntzia [ˈkwiːnzlənd] o [ˈkwiːnzlænd]) est un'istadu de s'Austràlia chi òcupat sa parte nord-orientale de su continente. Allàcanat a ovest cun su Territòriu de su Norte, a sud-ovest cun s'Austràlia Meridionale e a sud cun su Nou Galles de su Sud; a estu si ghetat a su mare de is Coraddos e de s'otzèanu Patzìficu. Est su segundu Istadu australianu pro tirada a pustis de s'Austràlia Otzidentale e su de tres prus pobulados a pustis de su Nou Galles de su Sud e su Victòria.
Intre unos 40 000 e 65 000 annos faghet sa zona fiat cumintzada a èssere populada dae sos indìgenos e de sos isulanos lòmpidos de s'Istrintu de Torres. A fatu, su Queensland fiat fatu una colònia de sa corona britànnica, chi fiat ischirriada dae su Nou Galles de su Sud su 6 de làmpadas 1859, una data famada a livellu istatale denominada Queensland Day.
S'àrea chi costituit sa capitale de s'Istadu, Brisbane, fiat in orìgine sa colònia penale de Moreton Bay, chi fiat impreada che a logu pro is presoneris recadivos. S'istadu a fatu aiat incoragidu s'immigratzione, e s'economia de su Queensland est dominada dae su setore agrìculu, turìsticu e de su setore mineràriu.
Sa populatzione est cuntzentrada in su sud-est de su Queensland. In ie s'agatant is tzitades de Brisbane, Logan City, Redland City, Ipswich, Toowoomba. Unos àteros importantes tzentros regionales sunt Cairns, Townsville, Mackay, Rockhampton, Bundaberg, Hervey Bay, Ingham e Mount Isa. Su Queensland est fatu fatu naradu Sunshine State, in cantu gosat de unu clima caente e una parte consideràbile de s'Istadu s'agatat in is tròpicos.


text:
ammaciàe, ammaciài, ammaciàre, ammaciàri , vrb: ammanciai, ammarciai, maciare* Definizione fàere marcos de diferente colore, màncias de brutore, mescamente de cosa chi no ndhe andhat; pònnere intzimia de maladia, de guastu, nàrrere cosas chi disonorant s'àteru, o fàere vilesas, male Sinonimi e contrari macrare, tacai 1, traschiare 1 | ctr. smanciai / aciacai, anneciare, colpire, inciacai, tunconire Frasi s'arenada ammàciat s'arrobba ◊ eus ammaciau su muru de ollu ◊ ant ammanciau s'arrobba 2. fillu miu, no ti ammancis de vilesas! Traduzioni Francese tacher Inglese to stain Spagnolo manchar Italiano macchiare Tedesco beflecken.
maciàre , vrb: ammaciae, manciai, manciare, mantzare Definizione fàere marcos de diferente colore, magas de brutore, mescamente de cosa chi no ndhe andhat; pònnere intzimia de maladia, de guastu; nàrrere fàulas chi noghent a s'onore de s'àteru Sinonimi e contrari macrare, tacare / aciacai, anneciare, colpire, inciacai, tunconire, ticai / innoriare, ofèndhere Frasi sas berveches marciavant de biancu e de sonos sas umbras de sas notes e de sas dies 2. in is intragnas de sa mama sua at pigau una carri manciada de su pecau 3. càgliadi, limba isfrenada, su bastante mi as manciadu! ◊ si in conca tua no ti seras, ti sighis a mantzare s'onore! Etimo spn. Traduzioni Francese tacher, gâter, corrompre Inglese to stain Spagnolo manchar, malear Italiano macchiare, bacare Tedesco beflecken, schädigen, verderben.
macràre , vrb: magare, magrare Definizione fàere a magas, a tretos de diferente colore; fintzes imbrutare cun calecuna curpa Sinonimi e contrari ammaciae, maculai 1, tacare Frasi su chelu si est ammurinadu leandhe colores de fruscu e magràndhesi de biancu (Q.Falchi) 2. l'isco de cantu male mi soe macrau! Traduzioni Francese tacher Inglese to stain Spagnolo manchar Italiano macchiare Tedesco beflecken.
maculài 1, maculàre , vrb: magulare, margulare Definizione pònnere màcula, neghe, pecu, fàere dannu a s'onore, a sa salude Sinonimi e contrari macrare, nesicare, tacare, tunconire Frasi su sèmene de sa figu, bellu e tundhu, ti màculat sa vida e s'onore e ti atirat sas befas de su mundhu (B.Mureddu)◊ no sias contr'a mie risentida, no timas chi ti màcule sas alas po custa nova falsa chi est essida ◊ mi at maguladu sa pessone cun nésigas e dólimas, corchendhe fora Etimo srd. Traduzioni Francese abîmer, détériorer, tacher Inglese to spot Spagnolo malear, echar a perder Italiano magagnare, macchiare Tedesco beflecken.
tacài 1 , vrb: tacare Definizione pònnere taca, imbrutare faendho tacas; nòghere a sa salude Sinonimi e contrari ammaciae, macrare, maculai 1, punciai | ctr. smanciai / aciacai, atzacorare, inciacai, nòcere, tachignare, tunconire Frasi no bortes s'imbustu a s'infache, si no cheres a lu tacare ◊ su sutzu de sa melaeranu tacat e no ndhe andhat prus ◊ e za no tacat, mih, su mústiu!…◊ si no ti pones guantes a tirare erba ti tacat sas manos 2. su bentu fritu no ti at mai tacadu e ne fatu male ◊ su bene sou za est seguru: no siat chi bi lu tachent sos fritos de bennarzu, puru!… Etimo ctl. tacar Traduzioni Francese tacher, nuire Inglese to stain, to injure Spagnolo manchar, perjudicar la salud Italiano macchiare, chiazzare, nuòcere Tedesco beflecken, schaden.


text:
Aerospàtziu
S'Aerospàtziu est una iscièntzia ki istùdiat tottu sas attividades chi pertocant su bolu umanu, in s'aèra (in sa bascia atmosfera) e in s'ispàtziu interplanetàriu. Disciplinas chi intrant in custu campu sunt: aerodinamica - iscentzia k'istudiat sos fenomenos ligados a su movimentu (dinamica) in s'aera ki nos respiraus; meccanica de su bolu - parte de sa meccanica k'istudiat sos fenomenos meccanicos (fortzas, acceleratziones, velocidade, potentzia e àteros) ligados a su bolu e sa tecnologia de is veìculos ispatziales. Podent èssere veìculos pro s'òmine (cumente su LEM, Mòdulu Lunare) ki est caladu in sa Luna in su 1969.


text:
Delta
Vide etiam paginam discretivam: Delta (discretiva)
Delta (indecl., n.; Graece: Aέλta), sive A δ, est littera Graeca, quae litteras Latinas D approximat. In ordine litterarum Graecarum, delta quarta est. In systemate numerali Graeco denotat quattuor.
Delta minusculum et maiusculum sunt symboli usitati in mathematica et physica.
Quod forma litterae est triangulum, tesselatio per triangulos deltilus vocatur.
Nexus interni
- Acanthodoxus delta
- Argumentum epsilon-delta
- Daleth (littera Hebraica)
- Procecidochares delta


text:
Cadoni trabballat po su benidori: sa scumissa est torrai a fai partiri is giogus de is scuadras de Promotzione, Primu e Segunda Categoria
S'arriscu prus mannu de totus, no seus brullendi (e fortzis fortzis unu paghedhu s'iat a praxi), est chi su giogu de sa bòcia potzat acabbai a essi, e duncas diventai una faina feti po is arricus. Dhu scieus beni, mescamente po su chi sucedit innoi in Italia, cun su giogu de sa bòcia chi pertocat millionis e millionis de piciochedhus, partendi de is prus pitichedhus, chi po imoi giogant me is scolas de calciu o me is scuadras de is "pulcini" (diaici dha sas tzerriaus in italianu, a su mancu, ma in sardu iat a benni aforas calincuna cosa cumenti a "scuadra de pudhighinus"), fintzas a arribbai a is scuadras de is piciochedhus prus matucus, est a nai de cussus chi giogant me is "Allievi" o me is "Giovanissimi". Sa chistioni ballit puru po is piciocus chi giogant me is scuadras de sa "Juniores", e po totus cussus, mannus e prus piticus, che dònnia cida currint (ma in custu duamilla e bintunu lègiu e trotu, fortzis prus lègiu e trotu de su duamilla e binti chi, a arrogus e mussius, prangendi e cranciendi, seus arrannescius a si ghetai a is pabas) avatu a una bòcia, me is campionaus de Segunda Categoria, de Primu Categoria e de Promotzione. Totus custus campionaus, cumenti est sucèdiu po is campionaus de is giogadoris prus giòvunedhus, funt frimus de sa fini de su mesi de Ladàmini de su duamilla e binti, e bai circa cumenti ant a bandai is cosas po sa stagioni chi at a benni, cun is dudas chi funt (e abarrant) sèmpiri is pròprias: cantu scuadras ant a podi curri? Nc'ant a essi torra is campionaus de is diletantis? Nc'ant a essi torra is partidas giai in dònnia bidda, cumenti sucediàt ainnantis de custu tialu de pandemia, diaici dha tzerriant in italianu, ainnantis de custu arrori mannu, de custa mobadia chi si nd'est arruta in conca e sighit a fai dannus, e mannus puru. Dannus a sa conca de sa genti, po incumentzai, poita no scieus ancora, ma d'eus a scoberri chitzi meda, totus is arroris chi custus mesis passaus in assètiu, est a nai dònnia unu po contu suu, serraus me is aposentus, chenza podi biri nemus, chenza podi chistionai cun nemus, chenza podi giogai cun nemus. Feti chi pentzaus chi, fintzas a ariseu, su giogu de sa bòcia dhu praticastus in mesu a sa bia, in sa ruga, est facili a cumprendi cumenti is cosas funt cambiendi, e allestru puru, poita in giru o a passillai me in sa bia nc'est sèmpiri prus pagu genti. Mi fait a timi, e meda puru, a nai sa beridadi, totu cussa mudesa chi s'intendit me is bidhas, giai de is otu de su merì, mancai s'òbbrigu de si tupai in domu siat de is dexi. Dhu podiat cumprendi in s'atonzu o in s'ierru, candu is diis funt prus crutzas e scurigas chitzi, ma imoi chi nd'est lòmpiu su beranu (e puru s'istadi), cun is diis chi si faint prus bellas e prus drucis, totu custa mudesa chi intendu, chi s'intendit, est unu buciconi scutu a conca. E a forti puru. Dhu scieus beni: s'òmini tenit bisòngiu de si spreviai, de si spàssiai, po si scaresci, a su mancu po una pariga de oras, de totus is cosas grais e marigosas chi nci funt in custa vida, partendi de is daboris, de is mobodias e de su trabballu, chi est sèmpiri o tropu pagu o tropu fadiosu. Su giogu, duncas, est una de is cosas chi si donant unu paghedhu de scanceriu: ballit po totus is giogadoris, est craru, de calecasiat sport, de calecasiat faina; ma ballit puru po is allenadoris, chi tenint sa passioni, forti e manna meda, de sighiri is piciocus, me is allenamentus aintru de sa cida, diaici cumenti su domìnigu, po is partidas de su campionau. Seus chistionendi de una biga manna de genti chi po immoi, e bai circa fintzas a candu, no podint fai una de is cosas prus togas chi ant agatau de fai in custa fida.
Eus incumentzau s'articulu chistionendi, de su restu, de su giogu de sa bòcia cumenti a faina feti po arricus: est a su mancu de su mesi de Abrili chi me is giornalis si ligit de cussa chi tzerriant "super-lega", est a nai unu campionau cun totus is scuadras prus fortis de s'Europa. Sa chistioni est bessida aforas su dexianoi de su mesi de Abrili, candu, aici parit, a su mancu, a ligi totus is novas chi ndi funt aproilladas, cuindixi scuadras ant agatau s'acordiu po ndi pesai unu campionau totu nou. Is scuadras chi ant tentu custa bidea funt doxi: seus chistionendi de is de s'Arsenal, de su Chelsea, de su Liverpool, de su Manchester City, de su Manchester United e de su Tothenam, po su chi pertocat is ingresus; po su chi pertocat su campionau de is ispagnolus, is scuadras funt su Real de Madrid, su Barcellona e s'Atleticu de Madrid; po s'Italia, invècias, si chistionat de is tres scuadras prus fortis (e arricas) chi nci funt: is de sa Juventus, is de s'Internazionale e is de su Milan. A custas doxi, s'iant podi aciungi atras tres scuadras, chi iant a podi essi: is de su Paris Saint German, is de su Bayern de Monaco e is de su Borussia de Dortmund. In prus, nc'iant a podi essi atras cincu scuadras in sa cursa, sceradas tra cussas prus fortis de is atrus campionaus europeus natzionalis. Custu campionau nou, est a nai sa Super-Lega, nd'iat a podi pigai su postu de sa Champions League (cussa chi in italianu, me is annus passaus, tzerriastus "Coppa dei Campioni") e de cussa chi, fintzas a oi, seus costumaus a tzerriai sa "Coppa Uefa" puru. Pròpriu po custu, is de s'Uefa ant artziau sùbbitu sa boxi po circai de difendi is interessus cosa insoru, est a nai, e est craru, chi is de s'Uefa no tenint nisciuna gana de si fai binci e brincai de cussas chi funt, peròu, is scuadras prus mannas e prus arricas in totu Europa e chi imoi funt adderetura pentzendi de curri in d'unu campionau pesau de issas a totu, e fortzis no nc'iat a essi nudha de strangiu, a nai sa beridadi, in d'unu mundu, cumenti cussu de sa bòcia de is grandus scuadras e de is grandus campionis, chi bivit, a su mancu aici si parit a bortas, feti po su dinai. In custu manera, est craru, su dinai iat a finiri totu me is buciacas de is grandus assotzius sportivus chi dhoi funt in Europa, chentza de essi pretzius, duncas, cun is de sa Uefa, chi po imoi, funt, e funt sèmpiri stètius, is meris de is giogus. Propriu po custu, sa dì avatu a totu de sa prima nova chi nd'est bessida a pillu, de parti de is de sa lega noba, est a nai is scuadras chi ndi iant a bolli pesai sa "Super-Lega" (diaici dha tzerriant), is de s'Uefa si funt acutus a fai bessiri unu comunicau, innoi si ligit, tra is atras cosas, ca "is assotzius chi funt trabballendi a custa faina iant a podi essi bogaus aforas de totus is giogus e campionaus natzionalis, europeus e fintzas de cussus mondialis". Is giogadoris de custas cuindixi scuadras, duncas, no iant a podi giogai is campionaus mondialis e europeus, tra is atrus. In sa bidea de is cuindixi scuadras chi ndi funt pesendi sa Super-Lega, is campionaus natzionalis iant a podi sighiri cumenti a sèmpiri, est a nai chentza nesciunu strobu. Su giogu si parit craru: po imoi si ndi cumprendit ancora tropu pagu po essi segurus de sciri cumenti ant a bandai is cosas, poita su budrellu, naraus diaici, s'est alluttu feti de pagu tempus, ma podeus giai pentzai chi is de s'Uefa, is de sa FIFA (chi funt cussus chi manigiant e sighint is fainas de su giogu de sa bòcia in totu su mundu) e is scuadras europea chi iant a bolli brintai in cussa chi tzerriant sa Super-Lega isperant giai de agatai un acordiu chi potzat acuntentai totus. Tra is possibbilidadis, nc'est puru cussa de biri is scuadras prus fortis e arricas curri in d'unu campioau europeu a parti, cun totus is atras scuadras chi ant a abarrai asuta de s'amparu de is de s'Uefa. Sinuncas, e ballit uguali, is cuindixi scuadras chi nd'iant a bolli pesai unu giogu, unu campionau feti po arricus, funt circhendi de acoitai a torrai a aderetzai is règulas chi pertocant sa Champions League, cun is chistionis e is arrexonamentus chi funt andendi ainnantis giai de una pariga de annus, a nai sa beridadi, e no feti de oi, de seguru; sa bidea est cussa de rennovai is cosas po su duamilla e binti-cuatru, ma sighendi a curri diaici, cun is bideas e is chistionis, su mundu de sa bòcia iat a podi essi ghetau a fundu 'e susu (cumenti si narat me in bidha mia) giai a partiri de custa istadi.
Po motivus diversus, e cun custu torraus a chistionai de is fainas de su mundu de sa bòcia de is diletantis sardus, in Sardìnnia puru a giogai a bòcia funt feti is otu scuadras chi ant decidiu de torrai in campu, in su mesi de Abrili, apustis de giai cincu mesis de nudha. A nai sa beridadi, is scuadras chi ant decìdiu de abarrai aforas de is giogus, est a nai chi ant decìdiu de castiai is atrus, tenint is arrexonis cosa insoru: ndi pesai una partida, o unu campionau, sciendi giai chi sa genti (est a nai is tifosus) no ant a podi andai e brintai àintru a su campu a castiai is giogadas prus togas e bellas de is giogadoris, est unu fatu chi si ponit, chi si lassat in pitzus una tristura diaici manna chi fortzis is fuedhus no bastant a dha contai. Su giogu de sa bòcia, mescamente cussu chi pertocat is diletantis, est una faina chi serbit, chi agiudat, tra is atras cosas, a fai atobiai is personas. Poita is personas tenint bisongiu de si atobiai apari, e de candu est incumentzau totu custu dannu mannu de sa mobadia e de is apuntoraus (e, mescamente, de su riscu chi nc'est, de fai apuntorai is atrus), is logus innoi is cristianus s'atobiànt, fintzas a s'atra dì, a su mancu, funt stètius serraus. Is assotzius sportivus, tra is atras cosas, ndi pesant cussus cuatru arriabis, dònnia domìnigu, cun su dinai chi fadiant bendendi sa cosa de bufai a is tifosus (tra birras e caffè) e cun su dinai chi ndi ingolliant cun is billetus de is intradas; chentza custu dinai, est craru, is scuadras prus pitichedhas no podint sighiri a bivi, a bandai ainnantis, poita is spesas de sighiri no funt pagus. Is scuadras de s'Eccellenza, duncas, po torrai a partiri, ant depiu ponni in contu de fai is esamis a is giogadoris (calincuna cosa cumenti a binticincu \ trinta piciocus po dònnia rosa) ainnantis de dònnia partida, isperendi che is de su Guvernu donint is agiudus in dinai, cumenti ant promìtiu. In prus, e no est chistioni de pagu, nc'est sèmpiri su riscu, e mannu puru, de ndi ingolli su virus e de apuntorai diaici totus is cumpàngius puru, chi diaici iant a depi abarrai frimus po duas-tres cidas, chenza podi trabballai. Pròpriu custa, a su mancu aici si parit, est una de is chistionis prus callentis. Ma custas règulas, di seus segurus, no ant a balli feti po sa stagioni de su duamilla e binti \ duamilla e bintunu, ma ant a essi is règulas de sighiri puru in sa stagioni chi at a benni, in cussa de su duamilla e bintunu \ duamilla e binti-duus. Chi si dhu arregodaus beni, giai s'annu passau, est a nai in su mesi de Cabudanni, candu fiant po partiri is giogus de sa stagioni noba, sa primu apustis de s'arribbu de su Covid, calincuna scuadra tra cussas chi depiant curri me is campionaus de Primu e de Segunda Categoria, ndi fiat bessida de is giogus ainnantis de s'incumintzu (est cussu chi ant fatu is de s'Allai, po nd'arremonai una). In custa istadi puru, est cussu chi timeus, a su mancu, eus a depi bivi una situatzioni uguali: cantu scuadras ant a sparessi? Cantu bidhas e cantu piciochedhus ant a abarrai chenza sprèviu e chentza spàssiu?
Giai me is annus passaus, is strobus chi is scuadras teniant candu trabballànt po ndi pesai is rosas e po arrannesci a agatai su dinai po pagai is iscritzionis a is campionaus no fiant pagus, antzi. Timeus, duncas, chi is cosas ant a bandai sèmpiri peus, ma po oi no si boleus fasciai sa conca ainnantis de tenni su dannu.
Me is cidas passadas, tra is atras cosas, apu tentu s'ocasioni de chistionai cun Bruno Piroddi, chi est stètiu s'ùrtimu presidenti de s'assotziu sportivu de sa bidda innoi bivu, est a nai s'U.S Villasor, de Bidd'e Sorris. Sa scuadra est stètia sciusciada de duus annus, est a nai chi de duus annus is piciochedhus de sa bidha no tenint prus sa possibbilidadi de giogai a bòcia in d'unu campionau pesau de is de sa FIGC e de sa LND; is spesas de sighiri po ndi pesai una rosa funt sèmpiri prus artas, e is piciochedhus chi giogant funt, de su restu, sèmpiri prus pagu. Est po custu chi Bruno Piroddi, po su benidori, aici m'at contau, a su mancu, isperat in agiudus de is de su Comunu, a partiri da su sìndigu e de s'assessori a su sport. In s'interis, in su campu "San Biagio", nci giogant is de sa San Marco, chi currint po su campionau de s'Eccellenza. E is poberus piciochedhus de sa bidha mia ita podint fai? No nc'est sa possibbilidadi de brintai a su campu a biri sa partida, cumenti eus giai contau, e diaici s'unica cosa chi si podit fai est s'atobiai me in su corratzedhu chi nc'est afaci de su campu (e chi iat a depi serbiri po portai is canis a curri e a fai is bisòngius), cun d'una bocia de pigai a carvadas de pei, e cun duas portas pesadas cun cuatru perdas e una pariga de arrugus de linna. Una cosa chi, a bolli nai sa beridadi, no s'iat a podi mancu fai, chi pentzaus chi is atobius tra cristianus funt controius, mescamente candu sa regioni est pintada de arrubiu, de cabori de arangiu e fintzas de grogu. E diaici, apu biu Bruno Piroddi, s'ùrtimu presidenti de s'assotziu sportivu de sa bidda mia, chi est abarrau in peis po prus de cincuant'annus, castiai cussus cuatru piciochedhus gioghendi a bòcia me in su logu innoi, a bortas, andant a curri is canis; e m'est patu de dhu podi intendi, su disprexei in su coru de Piroddi, chi est uguali, de su restu, a su disprexei chi tenint in su coru totus cussus chi no podint prus curri po si spàssiai e si spreviai, cumenti fadiant, a su mancu, fintzas a s'annu passau.
Is de s'Eccellenza, in s'interis, e dhu scieus beni, funt torraus in campu pruschetotu poita funt acapiaus cun sa chistioni de is chi tzerriaus retrocessionis cun is scuadras de sa Sèrie D; est a nai chi is scuadras chi ndi cabant abasciu de sa Sèrie D, poita funt arribbadas me is ùrtimus postus de sa lista, no podint andai a giogai torra in d'unu campionau chi est abarrau studau po un annu interu; ita funt gioghendi a fai, intzandus? Est diaici, duncas, chi is campioaus de s'Eccellenza ant arriciu, de parti de is de su Coni e de sa FIGC e puru de is de su Guvernu, sa possibbilidadi de essi craculaus a trassa de is giogus de importu natzionali, mancai s'iant, a nai sa beridadi, campionaus regionalis. Po custu si cumprendint beni is fuedhus de Gianni Cadoni, chi a sa fini de sa partida tra is de su Castiadas e is assèminesus de sa San Marco, chi est stètia sa primu partida de s'Eccellenza in su duamilla e bintunu, at contau: «Deu apa a fai unu giru, dònnia domìnigu, me is campus innoi si giogant is partidas, mi parit diaderus una de is mellus cosas chi si potzant fai, po abarrai acanta, est a nai a su costau de is scuadras chi ant scerau de torrai a giogai. Dhu fatzu cun gana bella, cun coru prenu de isperas e cun grandu prexu. Torrai a fai partiri is giogus e is campionaus, mancai cun pagu scuadras (feti otu n.d.r), est stètia una cosa unu paghedhu traballosa, e dhu sciestus, si dhu abetastus, ma festus isperendi de torrai a biri is giogadoris currendi avatu a una bòcia. Seu prexiau po is otus scuadras chi and decìdiu de torrai a giogai: est unu segnali de importu mannu meda po totu su mundu de sa bòcia de is diletantis in Sardìnnia e imoi no podeus fai atru ca isperai chi totu custu dannu lègiu chi seus circhendi de si ndi scabulli de pitzus de prus de un annu potzat sparessi allestru, diaici po sa stagioni chi at a benni ant a podi torrai a curri, a giogai e a batallai totus is atras scuadras puru chi po imoi ant decìdiu de abarrai frimas».
Attività realizzata col contributo della Regione Sardegna. IMPRENTAS 2020-2021. LR 22/2018 art. 22


text:
acúgia , nf: acúglia, acúlgia, acúllia, acuza, agúglia 1, agúlgia, agulla, aguza, aúcia, auza Definitzione genia de agu pitica, ma cun sa concutzedha a una parte, impreada prus che àteru po mantènnere firma s’orrobba, unu trastu o àteru; fritza de arrellórgiu, de sa pesa / min. acuzita Sinònimos e contràrios frícia Maneras de nàrrere csn: sas aguzas de su nasu = càrica, nàstula; aguzas de Nostra Segnora = auzas de N.S., zenia de erba; aguza de mesu ’e dentes = binzias tra dente e dente; aguza de sas orijas = itl. trago; erba de agullas = arrelògius (Erodium botrys, e. ciconium, E. cicutarium), filavila (Erodium malacoides, E. moschatum), erba de fogu (Geranium robertianum), furchetas (Scandix pecten-veneris) Sambenados e Provèrbios smb: Augias, Auzas, Auzzas Terminologia iscientìfica ans Ètimu ltn. aculea Tradutziones Frantzesu épingle, aiguille Ingresu pin, hand (of a watch) Ispagnolu alfiler, aguja Italianu spillo, lancétta dell'orològio Tedescu Stecknadel, Uhrzeiger.
ascièdha , nf Definitzione su fusighedhu de is serros, de sa tagiola, de àteru Sinònimos e contràrios assaedhu Tradutziones Frantzesu pivot, tourillon Ingresu pin Ispagnolu perno Italianu pèrno Tedescu Zapfen.
badhadòri , agt, nm: badharoi, balladore 1, balladori, ballatore Definitzione chi o chie ballat; chi girat (che a chie ballat); chi est in tàntaris o no est bene firmu; spigoni o ferru de porta, o de portone, chi postu in su tacu (o rana) dhos lassat girare e apèrrere cun facilidade / balladore de su lumbu (itl. tèsta del fèmore)= sa conca de s'ossu de sa cossa (su murudhale) ue intrat in s'ossu de su lumbu, e fintzas sa calanca de custu Sinònimos e contràrios badharinu, ballarianu / arrodedha 1, càncara 1, grifone, rodighedha, ruédhula Frases is badhadoris formant is cópias apasaus a duus a duus 2. naradhi chi arrangit s'isprigu balladori! Ètimu srd. Tradutziones Frantzesu danseur, pivot Ingresu dancer, pin Ispagnolu bailarino, inestable Italianu ballerino, pèrno Tedescu wackelnd, Zapfen.
cabíciu , nm Definitzione genia de crau chi si faet intrare in s'istampu fatu a berrina, in sa linna intrada apare Sinònimos e contràrios assaedhu, rocu Terminologia iscientìfica fst Ètimu itl. Tradutziones Frantzesu cheville Ingresu wooden pin Ispagnolu travesaño (scala), clavija, tarugo (falegn.) Italianu cavìcchio, pèrno Tedescu Holzpflock, Zapfen.
ispílla , nf Definitzione agúgia fata a lóriga in mesania, cun sa punta a un'ala, e a s'àtera una genia de conca ue intrat sa punta arreschendho po serrare; fintzes una genia de prendha de intrare a punghiduta in su bestimentu che un'ispilla Ètimu itl. spilla Tradutziones Frantzesu épingle Ingresu pin Ispagnolu alfiler Italianu spillo Tedescu Stecknadel.
pirédhu 1 , nm Definitzione genia de crau fatu de linna; in calecunu logu est fintzes s'ingurtidórgiu Sinònimos e contràrios giau, obbibi, pilu 1, pirodhu / agaju, àngua, gagaju, gragaristu, saxinedhu Frases sa crabiga no si ndh'essit dae s'iscala ca a s'ala prus fine zughet unu piredhu a la muntènnere Sambenados e Provèrbios smb: Pireddu Ètimu srd. Tradutziones Frantzesu cheville de bois Ingresu wooden pin Ispagnolu clavija, espiga Italianu cavìcchio, chiòdo di légno, piuolino Tedescu Holzpflock, Holznagel.
tàcia 1 , nf: tatza 1 Definitzione genia de púncia, prus che àteru curtza e a conca manna, larga; fintzes s'ispina de s'istrúmbulu Sinònimos e contràrios bullita, tacita Frases si prantas una tàcia in crésia ti arrestant ◊ prantai una tàcia in su muru 2. sa tàcia chi su strumbu portat in pítziri increscit cument'e unu spitzu di espi (I.Delussu) Ètimu ctl., spn. tatxa, tacha Tradutziones Frantzesu clou, caboche, punaise Ingresu point, drawing pin Ispagnolu tacha, tachuela, chinche Italianu chiòdo córto a tèsta grande, puntina Tedescu Zwecke.


text:
aggromeràre , vrb: aggromurare, gromerare Definizione fàere a grómeru, a lómboru Sinonimi e contrari aggromare, aggromeredhare, allomborae, allorimmedhare, arrombulonai, arromulare / abballinare, aculingionai Etimo ltn. ad glomerare Traduzioni Francese pelotonner Inglese to wind up Spagnolo ovillar, devanar Italiano aggomitolare, dipanare Tedesco aufwickeln.
allomboràe, allomborài , vrb: allomburai, allomburare, allomerare, allomurare, allorumare Definizione fàere a lómboru, a unu túturu, a bòcia, fàere a orrumbulone Sinonimi e contrari abballinare, aculingionai, aggajai, aggromare, aggromerare, aggromeredhare, allorimmedhare, arrombulonai, arromulare, tròbere / abballonare, arruedhulare, atuturae, imboligare | ctr. ilboligare, illomerare Frasi giaja e netas funta in coxina allomburendu lana 2. su sardu, candho intendhet tzocu de foete, si allórumat che unu eritu ◊ si est allorumada chirchendhe de audhire sas anchighedhas pro si las iscaldire ◊ custos batos sunt sempre allorumados in sa chijina Etimo srd. Traduzioni Francese pelotonner Inglese to wind up Spagnolo ovillar Italiano aggomitolare, dipanare Tedesco aufwickeln.
allorimmedhàre , vrb: allorumedhare Definizione fàere a lómboru, (nau de filu o cosas deasi), fàere a ballotas (nau de farra); in cobertantza, pinnigare, pigare a s'isfacia, a trassa, ma fintzes istare a s'atrollada cun ccn. Sinonimi e contrari aggromare, aggromerare, aggromeredhare, allomborae, arrombulonai, arromulare, tròbere / acoconare Frasi fintzas a s'incràs manzanu su cane si allorimmedhat in d-un'oredhu aisetandhe sa mere 2. chirca de no ti che l'allorimmedhare, a cussu, ca no ti lu catzas prus! ◊ Pedru ch'est allorimmedhadu cun Tatanu ◊ su batu si est allorumedhadu in cue Etimo srd. Traduzioni Francese pelotonner, tortiller, enrouler Inglese to wrinkle, to twist Spagnolo ovillar, retorcer Italiano aggomitolare, attorcigliare Tedesco aufwickeln.
ammufullonài , vrb Sinonimi e contrari ammumullonai, ammurigonai, imbogiare, trabojare Traduzioni Francese floconner Inglese to wind into a ball Spagnolo ovillar Italiano abbatuffolare Tedesco zusammenballen.
ammumullonài, ammumulonài , vrb Definizione fàere a lómboru, a unu muntone, a mumullone; fintzes lassare ammuntonare fainas chentza fatas Sinonimi e contrari aggromerare, allomborae, ammuntonae, arrombulonai 2. in custu logu si obbrigant a bivi ammumullonaus coment'e procus! Etimo srd. Traduzioni Francese mettre en pelote Inglese to roll up Spagnolo ovillar Italiano raggomitolare Tedesco zusammenknäueln.
arrombulonài , vrb: arrumbullonai, arrumbulonai, orrumbullonai Definizione fàere arrumbulonis, fàere a lòmboros Sinonimi e contrari abballinare, aculingionai, aggromare, aggromerare, allomborae, arromulare / abballonare, arruedhulare, atuturae, imboligare | ctr. irboligare Frasi sa pasta ciuexendi si girat, si arrombullonat e si allónghiat cun is manus 2. andàt a innantis e agoa arrumbulonendu sogas e sogas de tempus Etimo srd. Traduzioni Francese pelotonner Inglese to wind up Spagnolo ovillar Italiano aggomitolare Tedesco aufwickeln.
ingiomàre , vrb: inzamare, inzomare Definizione fàere sa madassa a lómboru; in cobertantza, cuncordare ccn. cosa (no sèmpere po su bonu) Sinonimi e contrari tròbere / ordimignare / imbuvonare Modi di dire csn: andhare inzoma inzoma = andai a s'apràpidu; inzomare trampas = cuncordai ingannus Frasi onnamanna intraiat s'atzola in su chíndhalu e inzomaiat sos lórumos 2. fint sas oras de cantare, de inzamare e tèssere tramas, bisos de amore! ◊ de istivinzos chie piús ndh'ischiat piús ndhe inzomaiat ◊ ant inzomadu totu cussu pro chi isse si cójuet sa mama in càmbiu de sa fiza ◊ mirade, no sunt fàulas ch'inzomo! ◊ su chíndhalu de sa presse est inzomendhe su filu a s'imbesse de custu vívere brivu de assussegu Etimo srd. Traduzioni Francese pelotonner Inglese to wind up Spagnolo ovillar Italiano aggomitolare Tedesco aufwickeln.
sòlbere , vrb: sòlvere, sòrbere, sòrvere, sòvere Definizione fàere o torrare cosa tostada a brodu, lícuida, a fortza de fogu, còere meda fintzes a s'isfàere: si narat fintzes de elementu o sustàntzia apedrada o cagiada chi si ammesturat cun abba o àteru deasi a tales d'essire, impare, unu matessi lícuidu; in cobertantza si narat de àteru de dificurtosu; nau de filu fatu a madassa, istirare pigandho su càbudu po dh'imbodhigare a lómburu o in cannedhos prontu a dh'impreare / pps. sólbiu, soltu, sórvidu, sortu / si sorbet in buca (nau de cosa de papare) = s'isfait sentza dhu matziai Sinonimi e contrari iscagiae, issortighinare, sciolli, solivrinare, solobrare | ctr. apedrare, cagiare Frasi sòrbere su nie, su sale, su túcaru, s'ozu porchinu, su frommentarzu ◊ su suore chi amus lassadu in logu anzenu inoghe aiat fatu sòlvere sos granitos puru! ◊ solve su nie pro ch'in abba si aviet in sos rios! ◊ cuss'àstragu no si sorbet ◊ si no mi pagas ti solvo che seu! ◊ su basolu si che sorbet si lu coghes tropu ◊ custa pira si sorbet in buca! 2. cherimus sòrbere cussos códules de malíssia chin sa luche bertera de s'intelletu (F.Satta) 3. mastru Preítia no si est sórvidu in suore! ◊ non balet chi ti solvas in suore crabiolendhe, pesèndhedi reu suta sas ancas de su domadore (Raga)◊ penso chi at tota sa rejone si atitendhe si solvet in piantu Etimo ltn. solvere Traduzioni Francese fondre, dissoudre, dévider Inglese to melt, to wind into a ball Spagnolo deshacer, derretir, devanar, ovillar Italiano sciògliere, disciògliere, dilüire, liquefare, dipanare Tedesco schmelzen, auflösen, verflüssigen, abhaspeln.


text:
Dresden
Coordinatas: 51°03′00″N 13°44′24″E / 51.05°N 13.74°E
Artìculu in LSC
Dresden (in sorabu Drježdźany) est una tzitade de 531.806 abitantes de sa Germània, sea de su land de Freistaat Sachsen.
S'agatat a subra de su frùmene Elbe e est unu tzentru artìsticu de importàntzia internatzionale, nodia fintzas comente "Firenze de s'Elbe".
Is bombardamentos in sa II Gherra mundiale faghiant prus de 20.000 de mortos e nde addanniaiant sos monumentos. Is traballos pro nche·ddos torrare a costruire sunt agabados isceti de pagos annos.
Est sea de universidade (Technische Universität Dresden)


text:
A cura di: Silvio Panciera
Anno edizione: 1987
Collana: Tituli, 6
Materie: Epigrafia
Formato: 21x27
Pagine: 474
Sommario:
M. Mattei, Presentazione; S. Panciera, Introduzione. Bibliografia abbreviata - Parte prima: Inediti - Inscriptiones Sacrae. Inscriptiones Augustorum domusque Augustae. Inscriptiones apparitorum. Tituli sacerdotum, aedituum. Laterculi et tituli militum. Tituli officialium et artificum. Tituli sepulcrales reliqui. Inscriptiones varii argumenti, fragmenta. Inscriptiones christianae saeculo septimo antiquiores. Inscriptiones falsae - Parte seconda: Revisioni-Corpus Inscriptionum Latinarum, VI. Varia urbana. Inscriptiones Graecae, XIV. Inscriptiones Christianae Urbis Romae. Varia municipalia. Inscriptiones falsae - Parte terza: Contributi al riordino- Museo Capitolino. Palazzo dei Conservatori. Galleria Lapidaria. Aggiunta. Conguaglio inventariale. Indici analitici. Tavole.


text:
Giogu
Pro giogu (o jogu, jocu, zogu) in etologia, psicologia, e unas àteras sièntzias de su cumportamentu, si cumprendet una faina (pro su prus divertente) de intratènnida voluntària e in manera intrìnseca motivada, acumprida dae adultos, pipios, o animales, a su fine de s'ispassiare.[1] Sa paràula "giogu" benit fintzas impreada in modu prus dillindadu, referinde·si a fainas ricreativas de tipu cumpetitivu, e caraterizadas dae miras e règulas in manera rigorosa definidas (che a su casu de sos giogos de sotziedades o de sos giogos de mesa).
Giogu infantile[modìfica | modìfica su còdighe de orìgine]
Su cuntzetu de giogu s'est trasformadu in su cursu de sos sèculos. In àmbitu pedagògicu est devènnidu importante e fundamentale ogetu de istùdiu. Su giogu est divènnidu su trastu printzipale chi acumpàngiat sa crèschida e s'isvilupu de su pipiu. Su normale isvilupu de sas capatzidades umanas, gasi comente sa normale crèschida de sos animales superiores, est in manera istrinta collegadu a sa cantidade e a sa calidade de sos giogos chi custos tenent sa possibilidade de atuare durante s'isvilupu issoro. Pro tale motivu s'èssere umanu, chi s'agatat in su prus artu gradinu de s'iscala evolutiva, giogat meda fintzas de adultu, giaghì fintzas s'adultu bisòngiat de momentos de evasione, rilassamentu, iscàmbiu, cunfrontu, arrichimentu.
Durante s'edade evolutiva su giogu acumprit isvariadas funtziones de tipu motòriu, intelletivu, sotziale, emotivu, afetivu. In piessignu su giogu permitit a su pipiu de allenare sa mente e su corpus, isvilupare sa fantasia, compidare s'emotividade. Gioghende s'imparat a sotzializare e comunicare in manera eficatze e adeguada siat cun sos fedales, siat cun sos adultos. Su giogu permitet, annotamala, s'iscàmbiu immediatu de cultura, informatziones e istrategias tra sas betzas generatziones e sas noas. Non sunt de discuidare. Infines sos efetos terapèuticos de su giogu in sas medas ocasiones in sas cales su pipiu pro motivos varios presentat istorbas psicològicos belle graves.
Sos trastos de su giogu sunt tantu prus eficatzes cantu prus sunt simpres e in manera iscassa istruturados. Duncas ogetos simpres comente a lapis e fozos de papiru, ma fintzas ogetos e sustàntzias naturales comente a matoneddos, cantos de linna, pedras, arena, ludu, abba, sunt in manera notèvole prus adeguados e ùtiles in su costruire de sos giogos e, tando, in agiudare s'isvilupu de su pipiu, respetu a trastos complessos e sofisticados.
Sos vàrios tipos de giogos infantiles[modìfica | modìfica su còdighe de orìgine]
Su pipiu, cando presentat unu normale isvilupu psico-afetivu e cando est a issu oferta custa possibilidade, impreat in manera cuotidiana unu mannu nùmeru de giogos:
- Giogos sensu-motòrios o giogos–esertzìtziu: mirant a isvilupare sas capatzidades motòrias e sensoriales de su pipiu. Sunt atuados giai in sas primas chidas de vida de ambos genitores. Posca sighint a èssere impreados in manera autònoma, cun sa cumpangia de sos fedales o cun s'agiudu de adultos.
- Giogos de fàbricu: in custos giogos su pipiu est segugiadu a fraigare unos ogetos chi tenent funtzionas particolares: unu trenu, un'aeroplanu, una barchedda, una domedda, unu fusile, un'ispada e gai bia.
- Giogos de abilidade: durante custos giogos sos pipios ponent a cunfrontu sa pròpia fortza musculare, s'abilidade motòria, sas capatzidades linguìsticas, culturales o de memòria, sa tenta de s'atentu issoro, cun cussas de sos unos àteros fedales.
- Giogos imitativos: in custos giogos sos pipios ìmitant sos genitores, sos adultos o sos cumpàngios prus mannos imitende sas faina issoro comente a sabunare, prantzare, ispruerare, coghinare, accudire a unu pipiu minore ma fintzas insegnare, fraigare, ghiare, acontzare etc.
- Giogos rapresentativos: in custos sos pipios chircant de rapresentare, a sa sola o cun s'agiudu de carchi fedale, cantu ant bidu in sa cuotidiana vida issoro de ogni die. Sos pipios podent giogare a rapresentare s'iscena de unu film, unu pessonàgiu televisivu o de sos giornaleddos, ma fintzas su cumportamentu e s'atitudine de sos genitores e de sos insegnantes.
- Giogos pro cumpensare: custos so meda ùtiles pro afrontare e risòlvere problemàticas psicològicas ligadas a sas pròpias fragilidades o a s'iscassa autoistima.
- Giogos funtzionales: mediante custos giogos su pipiu chessit a afrontare e posca a si liberare de esperièntzias traumàticas, penosas o ispantosas, rapresentende·las in una situatzione bene compidada.
- Gioghos immaginativos: impreende custos giogos su pipiu costruit cun sa pròpia fantasia ma fintzas cun s'agiudu de sas ideas de sos cumpàngios cun sos cales s'intrattenit, unu mundu in su cale podet liberamente dere isfogu a sos disigios suos, a sos bisos e a sos bisòngios prus profundos: de cunfortu, agiudu, amparu. Mediante sos giogos immaginativos podet, annotamala, espressare liberamente sos pensamentos suos e sos bisòngios de distruere.
- Gioghet de achirimentu: mediante custos giogos su pipiu tenet sa possibilidade de imparare noos e disconnotos elementos culturales.
In su giru de pagos minutos sos pipios podent colare de unu tipu de giogu a unu àteru, in base a sos issoro bisòngios de su momentu. Custu meravìlliat e ispantat sos adultos sos cales, imbetzes, tirant a impreare su matessi giogu pro unu tempus meda superiore.
Sos giogos podent èssere:
- Assolados: sunt atuados sena sa cumpangia de unu àteru. Custu non signìficat però chi su pipiu in su giogu assoladu siat solu. In realidade, meda s'ispissu issu, mediante sa fantasia sua e sa creatividade sua, tenet in dae in antis o acanta a sese un'o prus amigos ma fintzas persones, animales e unas àteras realidades immaginàrias, sas cales acumprint meda funtziones. A bias custas persones o animales immaginàrios tenent sa fine de agiudare e collaborare cun su minore, unas àteras bias li permitint de giùghere dae in antis unu diàlogu intensu, in carchi casu agredinde, cuntrastende o limitende su pipiu li permitent de manifestare s'arrenegu suo, sa sua aggressividade e sos suos bisòngios de defensa de sa pròpia personalidade e de sa pròpia autonomia. Sos giogos assolados podent èssere inditze de carchi patologia solu si su pipiu tirat a los impreare in manera esagerada, sena chi siant alternados a unos giogos lìberet fatos cun sos fedales.
- Ghiados: sunt cussos prus amados e prus avalorados dae sos adultos, fintzas si obbiettivamente non sunt sos prus ùtiles. In custos giogos un'o prus adultos: genitores, insegnantes, educadores o unos àteros, segundu de sos obietivos dillindados, preparant, organizant e posca proponent e àtuant un'o prus giogos chi issos retenent importantes pro s'isvilupu intelletivu, morale o sotziale de su pipiu. Su lìmite de custos giogos est chi non semper s'adultu chessit a cumprèndere sos bisòngios prus profundos e beros de unu minore in unu determinadu momentu. Duncas b'est s'arriscu de propònnere faina pagu ùtiles o addiritura controproducenti, respetu a sas netzessidades de su minore in cussu perìodu de sa chintu suo o in cussa determinada situatzione emotiva.
- Lìberos
- In custos sos pipios sunt in manera cumprida lìberos de organizare e giùghere su giogu o sos giogos disigiados in cussu momentu sena carchi interferèntzia a banda de sos adultos. Duncas sunt issos chi sèberant su cumpàngiu o sos amigos cun sos cales giogare, su tipu de giogu, sos trastos de impreare. Sos pipios, annotamala, sunt lìberos de istabilire issos matessi sas règulas de sos giogos ma fintzas cando e comente a los acabare. In custu casu sos adultos tenent solu sa funtzione de dare a sos pipios su tempus e sos ispàtzios netzessàrios pro organizare e giùghere sos giogos. Sa libertade de sèberu est però cunditzionada dae sos bisòngios pari-paris, pro cales su pipiu imparat a atzetare, respetare e a tènnere in su giustu cunsideru sas ideas, sas propostas e sos bisòngios de sos companzeddos e custu est fundamentale pro s'isvilupu de sas capatzidades sotziales.
- A dolu mannu sa possibilidade de fàghere custu tipu de giogos, mescamente in sas mannas tzitades, est oe meda iscassa, a càusa de medas cunditzionet negativas: farta de ispàtzios idòneos, aumentu de sas ànsias e timorias genitoriali, esagerada valèntzia datat a s'istùdiu e a s'iscola, calu de sas nàschidas, impreu esageradu de sos trastos eletrònicos, iscassa presèntzia de sos genitores in domo e in su chintu cuotidianu de sos fìgios e gai bia.
- Narat A. Oliverio Ferraris[1]:
- Custu tipu de giogos est pretziosu e augurabile pro sos pipios normales o cun leves turba psicològicas ma non est possìbile pro sos pipios sos cales presentant problemàticas psicològicas de una tzerta rilevàntzia. In custos casos custos pipios piessignos, non chessinde a si modellare in sos bisòngias e sas netzessidades de sos coetanei arriscant de subire continas frustratziones, chi, a issoro furriada, faghent peorare sa cunditzione psicològica issoro.
- Lìberos e autogestidos: custos giogos sunt in manera cumprida gestidos dae su pipiu chi podet, de bia in furriada, seberare su tipu de giogu, sa sua durada, sos gioghitos o sos trastos de impreare, su logu in su cale giùghere sa faina, sas paràulas o su mudìmene cun sos cales acumpangiare su giogu etc. S'adultu chi l'est probe, su cale podet èssere unu terapeuta, unu genitore, un'insegnante o unu àteru educadore, tenet però un' importante funtzione, chi est cussa de ofèrrere una presèntzia amistosa, caente, afetuosa, serente, accogliente, gai de èssere de agiudu, amparu e suportu a su pipiu durante s'acumprimentu de sa faina sua, calesi siat issa siat. S'adultu at a evitare duncas de criticare cantu fatu dae su minore, fintzas si sa faina acumprida dae custos at a pòdere a issu apàrrere ripetitiva, inùtile, sciocca, pagu costrutiva o fintzas in manera iscassa educativa, comente a cando, a esèmpiu, su pipiu bisòngiat de manifestare sa sua aggressività cara taluni ogetos comente a sas bambole e sos animales mossende·los o maltrattandoli in manera grae. Duncas sos interventos de s'adultu ant a dèpere èssere limitados a evitare feti chi si fatzat a beru male o chi fatzat de su male a sos àteros. Su beru leader de su giogu restat semper su pipiu. In custu tipu de giogu terapèuticu s'adultu at a evitare fintzas de faeddare o de gesticolare eccessivamente in modu tale de non ghiare e indiritzare su pipiu mediante sas paràulas suas e sos gestos suos, lassende a custos su prus ampru ispàtziu possìbile in sa tzita. Custos giogos s'est bidu èssere meda ùtiles s'in casu de pipios malàidos de istorbu autìsticu o chi presentant importantes problemàticas psicològicas cun cunsighentes graves cunsighèntzias in su pranu de s'atentu, de s'integratzione e de sa socializzazioneQuesti giogas, in definitiva, permitent a custos pipios de megiorare su raportu chi issos tenent cun sos genitores e sos adultos in gènere e custu permitet issos de achirire una majore seguridade, serenidade e aficu in si matessi, in sas persones a issas caras e in sos àteros.[2].
Pro cantu riguardat s'edade, sos giogos podent èssere esecutados cun su grupu de sos paris o cun pipios chi tenent un' edade majore o minore. Mentras su pipiu normale preferit giogare cun sos coetanei sos pipios cun istorbos psicològicos a càusa de sos issoro lìmitet preferint giogare cun sos pipios de edade majore o minore, ca sos prus mannos, cando chessint a instaurare un'atitudine paterna o maternu, sunt prus accettanti e cumprensivos. Pro su pipiu istorbadu est prus fàtzile giogare cun sos pipios prus minores giacché custos, pròpiu pro ite prus minores, tenent minores at pretèndidu e sunt prus pagu giudicantes.[3]
S'acostamentu filosòficu[modìfica | modìfica su còdighe de orìgine]
In s'antighidade, Aristòtele at acostadu su giogu a sa ditza e a sa virtude, distinghende·lu de sas fainas praticadas pro netzessidades.[4] Immanuel Kant at definidu su giogu un' faina chi produet geniare, classificabile in giogu de fortuna, giogu de arte e musicale, giogu de pensamentos. Nemmancu sa natura est priva de manifestatziones de giogos, cales sas sovrabbondanze, sas superfluità; Friedrich Schiller at reconnotu in custu fenòmenu sa manifestatzione de su giogu estèticu. Annotamala at afidadu a su giogu sa funtzione de tràmite pro segudare sa libertade e s'espressione de sa fantasia.[5]
In s'òpera Homo ludens (1938) su filòsofu olandesu Johan Huizinga cuntzentrat s'atentu suo in su giogu comente a complessu sistema culturale: « [...] custu non signìficat chi su giogu muta o si cunvertit in cultura, ma masaprestu chi sa cultura, in sas fases originàrias suas, batit su caràtere de unu giogu; benit rapresentada in formas e istados de ànimu lùdicos: in tale "dualidade-unidade" de cultura e giogu, giogu est su fatu primàriu, ogetivu, percepibile, determinabile in manera cuncreta; mentras sa cultura no est chi sa cualifica aplicada dae su cabu istòricu nostru datu a su casu.»[6]
Gregory Bateson, imbetzes, indivìduat s'essèntzia de su giogu in su suo èssere metalinguaggio: sende chi sos giogos sunt carchi cosa chi "no est su chi paret", pro ite un' faina lùdica siat a beru tale ogni giogadore depet pòdere afirmare: "Custu est unu giogu", est a nàrrere nche depet èssere sa consièntzia chi s'atzione est fitìtzia e chi "meta-comùnicat" custa fintzione sua. Sa metacomunicazione, tando, pro Bateson tzeracas pro rivelare sa natura de su "comente chi" de su giogu, e sa creatzione sua de unu mundu irreale in cale atzionas fitìtzias sìmulant atzionas beras.[7]
S'acostamentu sotziològicu[modìfica | modìfica su còdighe de orìgine]
Pro cantu riguardat sa prospetiva sotziològica, Roger Caillois[8] definit sa faina de su giogu comente:
- Libera: su giogadore non podet èssere obrigadu a partetzipare;
- Separada: intro lìmites de ispàtziu e de tempus;
- Dudosa: s'acumprimentu e su resurtadu non podent èssere detzìdidos a priori;
- Infrutuosa: non creat nen benes, nen richesas, ne unos àteros elementos de novidades;
- Regulada: cun règulas chi suspendent sas leges ordinàrias;
- Fitìtzia: consapevole de sa sua irrealtà.
Semper Caillois proponet una classificatzione de sos giogos in base a bator categorias:
- Giogos de cumpetitzione (agon): In gènere totus sas cumpetitziones, siat isportivas chi mentales
- Giogos de azzardo (alea) : Totus sos giogos ue su fatore primàriu est sa fortuna
- Giogos de bultu (mimicry): I gai narados "giogos de ruolu" ue si divenit "àteru"
- Giogos de vertigine (ilinx): Totus cussos giogos in cales si giogat a provocare nois matessi
In sa base de custas classificatziones, Caillois costruit una sotziologia chi ala de sos giogos in cantu "signas" a fundu connotados, resumos de sas caraterìsticas de sas diversos cuntzetos de su mundu de sas sotziedades in cales sunt in impreu.
S'acostamentu psicològicu[modìfica | modìfica su còdighe de orìgine]
Ma est sa psicologia chi prus de ogni àtera disciplina at bidu in su giogu su protagonista de s'isvilupu psicològicu e mescamente de sa personalidade de su pipiu. Su primu a si nd'ocupare est istadu Sigmund Freud, chi rintracciò in sos giogos de su mascru, su tentativu de imitare su babbu e nde cobèrrere su ruolu suo, mentras cun sos giogos suos sa fèmina chircat de atuare cudda autoridade chi las benit negada. Freud at a signalare s'ativatzione, durante sos giogos de sos pipios, de su protzessu de identificatzione. Su giogu est in gradu de agiudare sos pipios a superare sas timorias issoro, pro ite li cunsentit de trasferire s'ogetu de sa timoria in unu àteru ogetu, familiare e tando non perigulosu.[9]
Pro meda tempus si sunt contrapostas in s'argumentu duas teorias praticamente opostas: cussa de su "post-esertzìtziu" de Edward H. Carr, pro cale sa faina lùdica diat serbire a perfetzionare una noa dinàmica cumportamentale, e cussa de su "pre-esertzìtziu" de Karl Groos, chi bidet su giogu comente a momentu propedèuticu a su chintu adultu.
Custas duas teorias sunt istadas armonizadas dae Jean Piaget, chi reconnoschet a su giogu una funtzione tzentrale in s'isvilupu de un'isfera cognitiva personale e de sa personalidade.
Un'ulteriore afinamentu de s'interpretatzione de sa faina lùdica benit de su psicòlogu russu Lev Vygotskij, chi cunsìderat su giogu fintzas comente a fortza ativa pro s'evolutzione afetiva e umana de su piseddu, non solu cognitiva comente a in Piaget.
Vygotskji crìtica fintzas sas bisiones de su giogu comente a faina non finalistica e non produtiva, in cantu, si puru autu de su totu gratuitu, costituit un'etzetzionale elementu de crèschida e de definitzione de s'istrutura de personalidade in totus sos aspetos suos.
Tipos de giogos[modìfica | modìfica su còdighe de orìgine]
Nòdidas[modìfica | modìfica su còdighe de orìgine]
- ↑ Catherine Garvey, Harvard University Press, pp. 198, ISBN 978-0-67-467365-6.
- ↑ E. Tribulato E., Franco Angeli, pp. 110-111.
- ↑ S. Isaacs, Newton, p. 104.
- ↑ "La storia della filosofia" di Nicola Abbagnano, Utet, Torino, 1994 (alla pag.432,433 - voce "Gioco")
- ↑ Coppola 1999, p. 214
- ↑ J. Huizinga, Homo ludens, Einaudi, 1946
- ↑ G. Bateson, Questo è un gioco, 1996, Cortina Edizioni
- ↑ R. Caillois, I giochi e gli uomini, Bompiani, 1981
- ↑ Coppola 1999, pp. 214,215
Bibliografia[modìfica | modìfica su còdighe de orìgine]
- Arnold Arnold, Mondadori.
- Stefano Bartezzaghi, Sa ludoteca de Babele, Utet, 2016 ISBN 978-88-5113858-5
- Roger Caillois, Bompiani, ISBN 88-452-4693-0.
- Giampaolo Dossena, UTET, ISBN 88-02-05462-2.
- Diagram Group, Fabbri.
- Giuseppe Meroni e Aldo Spinelli, Xenia, ISBN 88-7273-163-1.
- Johan Huizinga, Eindaudi, ISBN 978-88-06-16287-0.
- Marcel Jousse. Du mimisme à sa musique chez s'enfant, Geuthner, Paris, 1935. Mémoire
- Orsola Coppola, Ediz. Simone.


text:
Puntu de lentore
Su puntu de lentore (dew point in inglesu) est sa temperadura a sa cale depet achirrare una massa de àera, a pressione costante, ca s'umidade relativa arribet a su 100%, est a nàrrere, pro fagher in manera chi custa massa de àera restet saturada.[1]
Sa capatzidade chi tenet s'àera de cuntènnere papore de abba no est costante, si nono chi dipendet dae sa temperadura. Cantu prus caente est s'àera, prus cantidade de papore de abba podet cuntènnere. Si una massa de àera a una determinada temperadura tenet, pro esempru, sa metade de su papore de abba chi podet cuntènnere a custa temperadura, podimus nàrrere chi s'umidade relativa est de su 50%. Si tando achirramus fattu-fattu sa temperadura de custa àera, sa cantidade de papore de abba chi at a pòdere cuntènnere est cada bia minore, e duncas s'umidade relativa àrtziat. Cando s'umidade relativa arribat a su 100%, sa temperadura de s'àera cointzidet cun su puntu de lentore.
Sos pilotas de aviatzione generale utilizant sos datos de su puntu de lentore pro su càrculu de sa probabilidade de sa formatzione de astra de su carburadore e sa neula, e pro amare s'artària de sa base de sa nue.
In nd'una determinada pressione baromètrica ma indipendente de sa temperadura, su puntu de rosada indicat sa fratzione molar de su papore de abba in s'àera o, naradu de un'àtera manera, determinat s'umidade ispetzìfica de s'àera. Si sa pressione aumentat, sena cambiare sa fratzione molar, su puntu de rosada at a artziare, in cunsighèntzia, sa ridutzione de sa fratzione molar, est a nàrrere, faghende chi s'àera demmancu infusta diat batire su puntu de lentore torra a su balore initziale suo. A sa matessi manera, s'aumentu de sa fratzione molare appustis de una ruta de pressione batit s'umidade relativa a s'imbesse a su livellu initziale suo. Cunsiderende New York (33 pees de artària) e Denver (5.280 pees de artària), pro esempru, custu signìficat chi si su puntu de rosada e sa temperadura a sas duas tzitades sunt sos matessi, tando sa massa de papore de abba pro metru cùbicu de àera at a èssere sa matessi, ma sa fratzione molar de su papore de abba in s'àera at a èssere prus manna a Denver.
Riferimentos[modìfica | modìfica su còdighe de orìgine]
- ↑ «punt de rosada». L'Enciclopèdia.cat. Barcelona: Grup Enciclopèdia Catalana.


text:
Cara Grazia #48 | Jubanne Piga
Gràssia istimada,
in antis de t’iscrìvere duas rigas, cussèntimi de ti nàrrere chi deo puru so naschiu in Santu Predu, che a tibe, e chi, in sa domo tua-muiseo, apo traballau unos cantos annos e connotu, pro cussu, sos cuzones ube galu sunt costoios sos sònnios tuos de pitzinna. Perdona si non ti naro a bois, ma nande·ti a tue m’intendo prus in ballassa a negossiare chin tecus.
Duncas, eris manzanu, colande in su gùturu de domo tua, mi so arressu ecante in dae in antis de su portaleddu. Mi pariat de intèndere, che àteras bortas, sa tzarra de sas fèminas in buca de furru e su nuscu de su panelentu. Apo pessau a tibe pitzinna, cando tue puru, a doichi annos, cochias e carasabas su pane che massaja balente. Ma sa mente tua non sichiat su ritmu, semper uguale, de sas manos tuas. Issa bolabat lèpia in sas àgheras ìnnidas prus in gai de s’Ortobene, in punnas de nch’arribbare a sas chimas de su cussideru de su mundu de foras. Tue non ti dassabat incantare dae su nuscu galanu de su panelentu. Tue cherias de prus. Cherias essire foras dae sa làcana nadia. Mi paret de ti bìere, chin su cuadernu e su tinteri suta sa franda, andande a ti cubare in palas de cussu tupale de rosas agrestes e de èdera, in su cuzone de sa corte, pro ponner alas, chin sa pinna, a sos sònnios tuos. Iscrivias a fura. Sos tuos non cheriant. Pro issos fit birgonza su ti pessare ebbia trabiada dae cussu machìghine. Una bachianedda non depiat essire foras dae sa chisina de su fochile. Ma tue non ti ses rèndia mai a sas letrancas de sas costumàntzias, a sos inzurjos de sos nugoresos ca nche bocabas a pizu sos arcanos de sa bida cuada issoro. As apertu sos àghidos de cussu tempus arressu. As sichiu su tempus tuo e chin issu nche ses cròmpia a ube mai una fèmina fit arribbada. B’at colau belle unu sèculu pro chi un’àtera, Rita Levi Montalcini, esseret bintu su Nobel. Pro issa, sicunde su mundu, fit lezìtimu e meritau ca fit una issentziada, no un’autodidata che a tibe. Fortzis pro cussu non t’ant dau sos onores chi meritabas.
Si oje Nùgoro si bragat de unu cussideru culturale artu lu depet a sas birgonzas de sa pinna tua. Su balore tuo literàriu ti nch’at imbertu a cudd’ala de mare, a bolare in àgheras prus apertas de sas de Nùgoro. Ma s’ànima tua non s’est mòghia dae inoche. In bidda e in sartu s’intendet sa frina de su respiru suo. Comente s’intendent sos passos tuos in sos gùturos de Santu Predu. Ti bio ispissu, a passizu, peri in sas àndalas de su Monte, negossiande a bortas chin carchi pessonazu de sos libros tuos. O in sa crèsia de Nostra Sennora, osserbande sa cumbessia, ube in istiu, a luche de sole e de candela, as intèssiu sa bida de paritzos de issos. Gràssia Istimada, as dassau a su mundu un’ascusorju mannu. E tue ite nd’as àpiu?: unu pore de indiferèntzia e prezudìssios. Est beru, t’ant dedicau Pratzas e Carreras... Ma t’ant dassau foras dae dae Litzeos e Universidades... dae s’Istòria. Eh, Gràssia Istimada, su mundu est fatu gai, comente canta su poeta, A sicut erat non torrat mai. Perdona·nos, si podes. Ti torro gràtzias e ti saludo.
Chin istima e reconnoschèntzia.
Jubanne Piga
Poeta e iscritore
Nùgoro 2021
Leggi anche le altre lettere:
- Cara Grazia #1 | Luciano Piras
- Cara Grazia #2 | Mariuccia Gattu Soddu
- Cara Grazia #3 | Rosalba Satta Ceriale
- Cara Grazia #4 | Ilaria Muggianu Scano
- Cara Grazia #5 | Giacomo Mameli
- Cara Grazia #6 | Franc’Istevene Ruiu
- Cara Grazia #7 | Silvia Bianco
- Cara Grazia #8 | Vanna Fois
- Cara Grazia #9 | Graziella Fois
- Cara Grazia #10 | Venturella Frogheri
- Cara Grazia #11 | Isabella Mastino
- Cara Grazia #12 | Francesca Pirodda
- Cara Grazia #13 | Angelica Grivel Serra
- Cara Grazia #14 | Luigi Crisponi
- Cara Grazia #15 | Giusy Ferreli
- Cara Grazia #16 | Francesco Mura
- Cara Grazia #17 | Maria Grazia Corrias
- Cara Grazia #18 | Tonino Mesina
- Cara Grazia #19 | Mary Blindflowers
- Cara Grazia #20 | Michela Columbu
- Cara Grazia #21 | Graziano Secchi
- Cara Grazia #22 | Maria Speranza Frassetto
- Cara Grazia #23 | Maria Giovanna Fossati
- Cara Grazia #24 | Gianfranco Cambosu
- Cara Grazia #25 | Alessandra Porcu
- Cara Grazia #26 | Mario Adolfi
- Cara Grazia #27 | Gianni Usai
- Cara Grazia #28 | Gianfranco Oppo
- Cara Grazia #29 | Pasca Casu
- Cara Grazia #30 | Davide Grittani
- Cara Grazia #31 | Antonia Costa
- Cara Grazia #32 | Lucia Becchere
- Cara Grazia #33 | Maria Antonietta Mula
- Cara Grazia #34 | Federico Sedda
- Cara Grazia #35 | Stefano Ferri
- Cara Grazia #36 | Gianni Manca
- Cara Grazia #37 | Janina Vahl
- Cara Grazia #38 | Leonardo Moro
- Cara Grazia #39 | Lino Murru
- Cara Grazia #40 | Sandro Chiappori
- Cara Grazia #41 | Gavino Poddighe
- Cara Grazia #42 | Maria Agra
- Cara Grazia #43 | Chiara Moro
- Cara Grazia #44 | Michele Tatti
- Cara Grazia #45 | Rachel Falchi
- Cara Grazia #46 | Nicola Rubino Sanna
- Cara Grazia #47 | Mariantonietta Galizia


text:
Mare Caraìbicu
Coordinatas: 15°N 75°W / 15°N 75°W
Artìculu in LSC
Su mare Caraìbicu o Carìbicu (naradu fintzas mare de is Caràibes, de is Caraìbes o de sos Caribes), est unu mare tropicale chi s'agatat in s'emisfèriu otzidentale, parte de s'ocèanu Atlànticu, a su sud de su golfu de su Mèssicu.
Est unu mare de tipu mediterràneu, chi tirat a manna parte de s'àrea caraìbica. S'agatat serradu in su sud de s'Amèrica Meridionale, in s'uestu e sud-uestu de s'Amèrica Tzentrale, in su norti e in s'estu de is Antillas. Totu s'àrea de su mare caraìbicu est connota cun nùmene de Caràibes.
Su mare Caraìbicu est unu de is prus mannos de sa Terra, cun isterrida de unos 2.754.000 km². Su puntu prus funduru est a illargu de s'ìsula de Cayman, intre Cuba e sa Giamàica, cun fundigu de 7.686 metros a suta de su mare.
Istados chi s'agatant in su mare Caraìbicu[modìfica | modìfica su còdighe de orìgine]
- Antigua e Barbuda
- Barbados
- Belize
- Colòmbia
- Costa Rica
- Cuba
- Giamàica
- Grenada
- Guatemala
- Haiti
- Honduras
- Mèssicu
- Nicaràgua
- Panamá
- Repùblica Dominicana
- Saint Kitts e Nevis
- Saint Vincent e sas Grenadinas
- Saint Lucia
- Trinidad e Tobago
- Istados Unidos de Amèrica
- Venezuela


text:
A Centrale Preneste Teatro Domenica 10 Novembre 2019 alle ore 16.30 Ruotalibera Teatro/Compagnia Fi_Br_A presentano Bianca e l’Olimp(ic)o Regia Fiona Sansone Drammaturgia Ferdinando Vaselli Con Susanna Acchiardi, Beatrice Fedi, Chiara
Tag "olimpico"
A Centrale Preneste Teatro Domenica 3 Marzo 2019 alle ore 16.30 Ruotalibera Teatro/Compagnia Fi_Br_A presentano Bianca e l’Olimp(ic)o Regia Fiona Sansone Drammaturgia Ferdinando Vaselli Con Susanna Acchiardi, Beatrice Fedi, Chiara
A Centrale Preneste Teatro Domenica 16 Dicembre 2018 alle ore 16.30 Ruotalibera Teatro/Compagnia Fi_Br_A presentano Bianca e l’Olimp(ic)o Regia Fiona Sansone Drammaturgia Ferdinando Vaselli Con Susanna Acchiardi, Beatrice Fedi, Chiara Saiella
A Centrale Preneste Teatro Domenica 25 Febbraio 2018 alle ore 16.30 Ruotalibera Teatro/Compagnia Fi_Br_A presentano Bianca e l’Olimp(ic)o Regia Fiona Sansone Drammaturgia Ferdinando Vaselli Con Susanna Acchiardi, Beatrice Fedi, Chiara
Congressi 2016: i Testimoni di Geova si concentreranno sulla lealtà Appuntamento all’Olimpico dal 22 al 24 luglio Roma — I Testimoni di Geova hanno dato il via ai loro congressi
Rocca di Papa, insieme alla Capitale, è a un passo dal sogno olimpico, quello che potrebbe concretizzarsi nel settembre del 2017, quando il Comitato olimpico internazione sceglierà la città deputata


text:
Euripus
Vide etiam paginam discretivam: Euripus (discretiva)
Euripus (Graece: Eὔpιπoς, Neograece: Eύpιπoς) est fretum mundi angustissimum, quod loco angustissimo tantum 40 metrorum patet. Quo insula Euboea a continenti Graeciae separatur et caput Euboeae, urbs Chalcis, in duas partes dividitur.
Proprium Euripi est, quod mare sub ponte transfluens quaque septima hora fluctuum cursum invertit. Praeterea in sinu Chalcidensi aestus maris accedunt et reciprocant.
Peripus duobus pontibus intentus est duas partes urbis Chalcidis coniungens, vetere ponte in parte occidentali, ubi Euripus est angustissimus, et noviore ponte suspensus.
Ab "euripo" in architectura Romana verbum pro labro longo angustoque deductum est.[1]


text:
No ischimus cun seguresa cando est incumentzadu su coltivu de su tulipanu ma ischimus chi ddu coltivaiant in Oriente giai milli annos faghet. Una paristòria contat chi in sa Pèrsia antiga, unu giòvanu iscultore de nùmene Farhad, si fiat amoradu de Shirin, una printzipessa armena. Una die, su re de Pèrsia, amoradu issu puru de Shirin, aiat fatu lòmpere a Farhad sa nova chi sa pitzoca fiat morta. Ma no fiat beru.
Su giòvanu, sufrende pro unu dolore gasi mannu, fiat artziadu a cuaddu e si nci fiat betadu in un’istrampu, acabbende gasi sa vida sua. Ma dae ogni gùtiu de sàmbene suo chi nde fiat rutu a terra fiat nàschidu unu tulipanu ruju, sìmbulu de s’amore suo e sìmbulu, galu oe, de unu decraramentu de amore. Dd’ant cantadu is poetas e pintadu is pintores pro sa galania e sa donosidade.
Cando est arribbadu in Europa fiat s’emblema de is Otomanos. A ddu batire dae Costantinòpoli est istadu Ogier Ghiselin de Busbecq, ambasciadore in sa corte de su sultanu Solimano su Magnìficu in su 1554. Issu aiat batidu a Vienna concas e e sementza de su frore e ddos aiat fatu esaminare a Clusius, unu botànicu famadu, chi ddos aiat prantados a muntone e aiat fatu fintzas esperimentos de coghina sena però otènnere resurtados bonos. Comente si siat aiant inghitzadu a ddos prantare pro bellesa.
Su nùmene si dd’aiat donadu su naturalista Gesnerio in su 1559 chi dd’aiat fintzas pintadu. Paret chi su nùmene Tulipa siat una corrutzione de su nùmene turcu pro su cuguddu tulban o turban, ca sa forma de su frore ddi simìgiat meda, ma s’etimologia no est tzerta. Su coltivu si fiat ispartu in logos meda de s’Europa. mescamente in Olanda, e sa galavera pro custu frore in pagu tempus si fiat fata un’ischìssiu de totucantos fintzas a devènnere trastu de ispeculatzione finantziària.
Ma s’amore de is olandesos pro custu frore at barigadu su disacatu e antzis s’est ammanniadu in is sèculos faghende de s’Olanda sa pàtria de is tulipanos. Ma dae una pariga de annos fintzas in Sardigna ddos sunt coltivende. In sa bidda de Turri, in su coro de sa Marmidda in custu agabbu de chida primitziat “Tulipanos in Sardigna 2020” pro totu is amantiosos de custu frore. Unu pimpiniera a celu abertu cun sa bellesa de 300 mìgia concas de tulipanu prantadas in pare a àteros frores, in ue faghet a passillare, tirare fotografias e comporare is frores. S’intrat cun unu billete de 7 èuros pro gosare de custu ispantu de beranu.
Manuela Ennas